
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XLI (Fasc. II). — N. 214 M. Junio A. MCMLXXI 


DE CONGRESSU BUCURESTIENSI ET 
DE PEREGRINATIONIBUS NOSTRIS 


Cum Americanae Philologicae Societatis moderatores atque Ame¬ 
ricanae Classicae Sodalitatis praeses, Villelmum Seaman dicimus, 
nos ad Conventum Omnium Gentium Latinis Litteris Linguaeque Fo¬ 
vendis legatum publicum mittendum decrevissent, ut in conventu 
illo eorum personam gereremus, magno nobis hoc et honori et gau¬ 
dio fuit. Hic conventus Bucurestiis in Dacoromania a die 28 mensis 
augusti ad diem 3 mensis septembris anni 1970 celebratus est. Ad 
legati munus absolvendum iter nostrum jam die 25 mensis julii ini¬ 
vimus. Primum ex aeroportu Detroitensi Londinium petivimus. Cum 
hora decima post meridiem vel, ut majorum sermonem melius redo¬ 
leamus, cum secunda vigilia ex aeroportu Detroitensi evolavissemus, 
jam post paucas horas solem orientem conspeximus. Ne hoc nobis, 
viro sendentario et horario assueto, parvi momenti phenomenon 
luisse, benevole lector, credas. Hoc profecto miraculum quoddam 
naturae fuit, quod ante sol ortus est quam debuit. Nam «Aurorae 
aurei digiti», ut poetae verbis utamur, quattuor horis prius apparue¬ 
runt quam solebant. Vix Anglorum terram tetigimus cum jam Colo¬ 
niam Agrippinam alio velivolo, Tridenti sc. illo petivimus, quae An¬ 
glorum navis aeria est praecipua ad media itinerum intervalla fa¬ 
cienda, etsi in hoc genere Francogallorum Caravelle, quam vocant, 
notior, nostra tamen navis, quam Boeing 727 appellant, amplior et 
commodior sit. Adhuc velivolum prope a terra erat ac satis erectum 
superiorem aethera citissime petebat, cum jam puer et puellae duae 
(tot enim erant, ni fallimur), cenulam viatoribus (quos quomodo vo¬ 
cemus aerios an quid, nescimus) adparabant. Eos, ut noster est mos, 

attente spectavimus, quomodo officia sua absolverent ac sese gere¬ 
rent. Timebamus, vera dicimus, ne carrulus ille omnibus cibis pota¬ 
tionibusque refertus per mediam navem prolaberetur ac in nosmet 
irrueret: sed illi tanta arte tantaque dexteritate quas, ut opinamur, 
ex undarum forsitan jactantione didicerant (nam Angli, ut notum, 
omnium gentium in navigandi arte peritissimi sunt) ad caelestia offi¬ 
cia persolvenda tam bene transtulerunt, ut ne gutta quidem ex re¬ 
pletis poculis effunderetur. Inerat enim in eis tanta artis et dexteri¬ 
tatis et gravitatis et copia et vis, ut nobis permagnam moverint ad¬ 
mirationem. Deerat tamen in eis, ni fallimur, illa nostrarum puella¬ 
rum aperta festivitas et facilitas, quae homines tanto opere alliciunt 
atque conciliant. De rebus tamen quas magis animi affectu quam 
mentis acumine judicamus, cum iis, qui aliter ac nos de eis sen¬ 
tiunt, nolumus contendere. 

Nondum merendam finivimus cum jam Dusseldorfium descendi¬ 
mus, unde frater noster nos autoraeda Coloniam Agrippinam vexit. 
Est Colonia Agrippina urbs a Romanis in Rheni fluminis ripa con¬ 
dita, quae celeberrima est propter ecclesiam illam cathedralem dua¬ 
bus turribus campanariis perinsignibus munitam. Hanc ergo ecclesiam 
visimus et hoc unum monumentum dignum est ut viator Coloniam 
Agrippinam petat, sed vidimus quoque musivum illud Romanum 
quod nuper in hac urbe inventum est, visimus cum Alberti Magni 
tum Duns Scoti sepulchra, virorum in philosophandi vi et acumine 
non mediocrium. 

Sequenti die Archiabbatiam Ottiliensem in Bavaria petivimus. 
Caelum tam serenissimum aerque tam purissimus fuerunt, ut per 
multa milia passuum de aeroplano videremus quae infra nos erant. 
Vidimus Rheni flexus sescentos, vidimus flumina in eum adfluentia, 
vidimus colles et valles, vidimus silvas et arva, vidimus, ut vix ocu¬ 
lis crederemus, innumeros pagos alios aliis vicinissimos ac viis inter 
se conjunctos. Tota regio operibus et hominibus fervebat. Ex multis 
volatibus hunc inter pulcherrimos referre nobis placet. Nam nec 
aer serenior nec regio magis varia dari potest. 

Archiabbatia Ottiliensis in colle amoenissimo et solitario sita est. 
Ibi monachi Benedictini vitam piam agunt. Multi fratres sunt qui 
in agris variisque operibus laborant, ut ea quae ad victum pertinent 
suppeditent, alii vero patres sunt qui magis in studia incumbunt ac 
sacra faciunt. Omnes suo modo Deo serviunt ac hominibus prodesse 
conantur. 

Multae quoque silvae circa archiabbatiam sunt, ubi facile ambu¬ 
lari potest. Inest insuper et deversorium et popina in quibus viato¬ 
res corporis vires parvo pretio reficere possunt. Domorum fenestrae 
et horti floribus abundant. Omnia tam nitida apparent ut rerum 
cura et ordo longa apud Bavaros videatur esse consuetudo. Locus 
vere ad quiescendum et ad vires tum corporis cum animi reficiendas 
quam maxime idoneus. In illo ergo loco una cum amico nostro Cae- 

lesti Eichenseer, patre et viro religiosissimo, nobis contigit per non¬ 
nullos dies vivere et de litteris latinis sermones habere. Antequam 
in Italiam proficisceremur, Joannem Werner, Vocis Latinae edito¬ 
rem, qui Ottobrunnae non longe a Monachio una cum uxore sua 
vitam agit, visere placuit. 

Kalendis augustis Augustam Taurinorum petivimus. Alpes trans¬ 
volavimus tam alte, ut colles esse viderentur. Sed nives, quibus oper¬ 
tae erant, earum altitudinem manifestam faciebant. Primum Medio¬ 
lani, ubi pernoctavimus, paululum consistimus, deinde ferrivia Au¬ 
gustam Taurinorum nos contulimus. Quam in urbem ubi primum per¬ 
venissemus, deserta esse videbatur. Nam feriae augusti, quas vocant, 
agebantur et cives omnes litora et montes petiverunt, ut calorem 
aestivum effugerent. Ipse amicus noster ex vico Andrate, qui in mon¬ 
tibus apud Eporediam situs est, Augustam una cum uxore sua, 
magno certe suo incommodo reversus est, ut nos domo sua excipe¬ 
ret. Fuit commoratio nostra in Italia felicissima. Nam cum primum 
in amici domum ingressi essemus et uxorem ejus convenissemus 
statim nos in familiam admissos, ut ita dicamus, esse conperuimus. 
Cum vero mox et maritus advenisset jam familiarissime colloqueba¬ 
mur. Quamquam Orestem Badellinum visimus, hoc enim amico nostro 
nomen est, ut de Grammatica Latina loca dubia dilucidare cona¬ 
remur, tamen tanta familiaritate tantaque facilitate usi sumus, ut 
jam veteres amici esse videremur. Quodammodo veteres amici era¬ 
mus, cum jam multos per annos litteras inter nos dabamus et acci¬ 
piebamus. Cum res, quae ad officium pertinebant, absolveremus, 
prandium luculentissimum ad Valentinum habuimus. Est enim haec 
popina inter omnes Augustae Taurinorum frequentissima et notissi¬ 
ma. Postero vero die Clarascum, ubi villa amico est, petivimus ibique 
biduo commorati sumus. Nos jam in Tusculana illa Ciceronis esse 
videbamur. 

Mediolanum ferrivia reversi, aeroplano Romam petivimus. Roma 
nobis jam diu nota est. Nam studiorum universitas Romana alma 
mater nobis fuit, quae doctoris gradu nos donavit. Sed in tantam 
urbem redire et loca antiquissima ac per totum orbem terrarum 
nota post tot annos revisere novo nos affecit gaudio atque laetitia. 
Romae convenimus Josephum Mir, in Instituto Altioris Latinitatis 
professorem, a quo multa didicimus et dubia solvimus. Insequenti 
die Institutum illud Altioris Latinitatis in quo omnia latine tradun¬ 
tur visimus. Hoc institutum in Monte Sacro, in quem olim plebs To- 
mana a patribus secesserat, rem lectoribus nostris non ignotam na¬ 
rramus, situm est. 

Rebus nostris Romae confectis, Ragusam, Dubrovnik Jugoslavi 
vocant, profecti sumus, quae urbs loci amoenitate et antiquitatis me¬ 
moria gloriosissima est, deinde Zagabriam, urbem Croatorum caput 
atque principem, petivimus, ubi uxor cum filiolo nostro Thoma nos 
expectavit. Exinde Ribnicam, oppidulum in Slovenia fama non igno- 

tum, petivimus, ubi per quattuordecim dies commorati sumus. Est 
apud Ribnicam pagulus quidam perparvus, Goricam Vas vocant, ar¬ 
boribus conditus et amne ejusdem nominis refrigeratus, per quem 
uxor nostra puellula cursitare solebat. Hunc locum visitavimus ibi- 
que diu habitavimus non vici sane fama, sed loci consanguineorum¬ 
que caritate allecti et districti. Ibi post tot tantosque errores aliquan¬ 
tulum apud soceros nostros conquievimus, donec novis curis novis¬ 
que muneribus coacti et compulsi nova itinera ingressi sumus. 

Reliquimus ergo locum carum et ex aeroportu Zagabriano Bucu- 
restios aeroplano Boeing 727, societatis cursibus aeriis procurandis 
Lufthansae, petivimus. Quam pulchrum est silvas ingentes et Danu¬ 
bium flumen magnis flexibus ad mare profluentem ab alto mirari. 
Icaro illi mira contemplanti, sed nimia, eheu, audenti, similes esse 
videbamur. Sed nos errore ejus sapientiores prudentioresque facti, 
itinera terrae propriora tenuimus Bucurestiosque sani et salvi per¬ 
venimus. Nos quoque mira vidimus, vidimus urbem quam nostri Bel- 
grade, antiqui Singidunum vocabant, utraque in ripa Danubii jacen¬ 
tem, vidimus Danubium ad mare leniter profluentem, vidimus colles 
et silvas et vicos innumerabiles, dum jam navis nostra aeria paula- 
tim descendere incipiebat. Dum haec primum quidem lentissime ut 
vix percipere possemus, deinde citius donec singulas res jam bene 
distingueremus. Mirum quam singula crescunt ac cito majora fiunt 
velivolo ad terram descendenti! Jam infra nos Bucurestii in planitie 
vasta late sese extendunt, jam aeroplanum terram attigit, jam ad 
caput aeroportus pervenit. Hi sunt denique Bucurestii, quos pueri 
in ludis didicimus pulcherrimos habere hortos! 

In aeroportu Nicolaus Barbu, Conventus Omnium Gentium Litte¬ 
ris Latinis Linguaeque Fovendis praeses, nos benigne excepit. Quam¬ 
quam eum numquam antea vidimus (nomen ejus ex scriptis tantum 
nobis notum erat), tamen sive propter ejus humanitatem, sive quia 
eorundem studiorum disciplinarumque amore et studio ac nos fla¬ 
grat, simul atque eum vidimus, nescimus qua dulcedine et gaudio 
affecti sumus quasi familiarem et amicum notum longam post pere¬ 
grinationem reviseremus. Aderat quoque filius ejus natu satis gran¬ 
dis ac, ut videbatur, rerum hominumque cognitor optimus. Nos hu¬ 
manissime ambo exceperunt et filii autoraeda Bucurestios subvecti 
sumus. 

In deversorio, cui Athenee Palace nomen, habitabamus, conven¬ 
tus sessionibus vero in Facultate Juris intereramus. Sessio auspicalis 
die 28 mensis augusti, hora 9:30 ante meridiem, coram Josepho Mau- 
rer. Consilio Dacoromanae Reipublicae Socialis praeside, habita est. 
Multarum nationum legati verba fausta atque felicia fecerunt ut om¬ 
nia, quae in conventu agerentur, bene agerentur. Mirum fuit tot ho¬ 
mines tam variis ex gentibus ortos tam bene et distincte latine lo¬ 
qui, ut saepe ne verbum quidem pronuntiaretur quin facile intelle¬ 
geretur. Nec hoc parvi esse momenti, benevole lector, existimes, prae- 

sertim si prae oculis habeas latine loquendi consuetudinem vel in 
conventibus de latinis litteris agentibus jam diu excidisse! 

Die 29 mensis augusti ferrivia Constantiam, quam antiqui Tomos 
appellabant, petivimus. Cum eo pervenissemus, ad locum amoenissi¬ 
mus jucundissimumque in media silva situm duabus raedis cursua- 
libus nos transportaverunt, ubi luculliane, sit venia verbo, cenavi¬ 
mus. Nec tamen solum ad edendum et bibendum, verum etiam ad 
mentem relaxandam optime provisum csl. Fuerunt enim et saltato¬ 
res, qui Dacoromanas saltationes mirum in modum expresserunt. 
Omnibus hominum desideriis amici nostri Dacoromani providerant. 
Fuit enim et musica, ut ii, quos saltandi desiderium, ne dicamus 
cupido, caperet atque urgeret, hoc quoque facere possent, quod a 
nobis, majorum dignitatis atque gravitatis custodibus severissimis 
patrumque morum cultoribus servatoribusque fidelissimis quam lon¬ 
gissime absit. Et quid de Baccho dicamus? De Baccho illo dicimus, 
vivo et vero, qui vinum in buccam sitientibus magna ex amphora 
majoreque cum dexteritate fundebat? 

Cena finita, bene pasti et bene poti, Mamaiam petivimus, quae 
est urbs vel melius litus Ponti Euxini, ubi recentissima deversoria, 
omnibus vitae commodis novisque adminisculis praedita, aedificata 
sunt. 

In decimo tabulato cujusdam deversorii (nomen nobis excidit) 
corpus fassum relaxavimus. Ne credas, lector, nos pedibus centum 
scandisse scalas, sed commodo anabathro commode ante cubiculi 
januam evecti sumus. Deinde aquae cum calidae tum frigidae de¬ 
jectu lavati et cuncta diei itinerisque immunditia liberati in lecto 
tepido ac molli tandem quievimus. Mane postquam barbam rasimus 
(ad id enim hominum genus fata nos pertinere voluerunt cujus men¬ 
tum hoc honore decoratur) altero aquae deinctu nos lavavimus. Tam 
bene lavati et recreati longe per planitiem longiusque per mare oculis 
omnia perlustravimus. Nec frustra. Nam innumerabiles alcedines alis 
se librantes, mirabile visu, spectavimus, vidimus naves medio in ma¬ 
ri, vidimus colles longe surgentes, vidimus et spectavimus et bene 
nobis erat. Deinde descendimus et per litus ambulavimus cum amico 
nostro Caelesti, lentissimo quidem pede, ut nobis est mos. Hora 
vero septima matutina, ut hodie dicimus, jentavimus et deinde 
magnis illis duabus autoraedis, quas supra memoravimus, Tomos ite¬ 
rum petivimus urbemque celeberrimam diligenter visimus. 

In area urbis, quam maximam putamus, monumentum Ovidio 
erectum est. Poeta, toga amictus, cogitabundus et maestus effictus 
est. Circa hanc statuam congregati Nicolaum Barbu audivimus hu¬ 
manitatem Ovidianam laudantem atque extollentem verbis tam mi¬ 
ris felicibusque, ut Ciceronem redivivum crederemus. Inerant enim 
in eo et verborum et locutionum copia atque concinnitas, inerant 
quoque illi animi motus qui hominum pectora tangunt. Vir ea, quae 
dicebat et sentiebat. Hac oratione finita, visimus forum Tomitanum 

recentissime inventum tam pulchro opere musivo ornatum, ut inter 
omnium pulcherrima opera musiva referre nobis placeat. Nam ante 
hos nonnullos annos aedem quandam Tomitae nostri aedificare vo¬ 
luerunt et, quis suspicaratur, aedificium quoddam antiquum inve¬ 
nerunt, cujus pavimentum opere musivo pereleganter ornatum erat. 
Non longe a foro horrea quoque lateribus exstructa operarii com- 
peruerunt, ubi amphoras, varias merces continentes, ancorasque mul¬ 
tas reconditas effoderunt. His perspectis, Museum Antiquitatum vi¬ 
simus, ubi musei curator ipse omnia nobis ostendit et explicavit. Vix 
suspicaremur quam varia et hominibus et religionibus urbs Constan¬ 
tia esset (hoc sc. nomen nunc Tomis inditum est). Nam et Catho¬ 
lici et Orthodoxi et Macometani Constantiam habitant. 

Urbe relicta, monumentum imperatoris Trajani visitavimus. 
Turrim eo loco, ubi acerrime contra Dacos pugnatum est, post victo¬ 
riam adeptam ad perpetuam rei memoriam M. Ulpius Trajanus, Ro¬ 
manorum imperator, aedificandam curavit. Hoc monumentum, quod 
Macometi sectatores Adami Templum esse putaverunt, a viro, in ar- 
chaeologia peritissimo, nobis minute descriptum et explicatum est. 

Cum monumentum et loca viciniora bene perspexissemus, pri¬ 
mum Constantiam autoraedis publicis, deinde ferrivia Bucurestios 
redivimus, quo hora decima vespertina pervenimus. 

Bucurestiis per octo dies commorati sumus. Urbs est magnis aedi¬ 
ficiis, latis viis spatiosisque areis ornata, sed hortos omnium quos 
vidimus pulcherrimos amoenissimosque judicamus. Omnia sunt tam 
diligentissime culta, tam floribus plena, tot fontibus lacubusque or¬ 
nata, tot arboribus, tot semitis umbrosis praedita, ut fere in para¬ 
diso illo terrestri nos esse arbitrati simus. Dacoromanis, quos natu¬ 
ra laetos fecit, multum pulchra amoenaque curae esse manifestissi¬ 
mum est. 

Ante et post meridiem officio munerique nostro operam dedimus 
virorum doctorum orationibus aures praebentes, vespere vero per 
urbem, quo nos voluptas ferebat, ambulabamus omnia quae oculis 
obiciebantur curiose spectantes. Hoc enim hominum habitaculum, 
quas urbes appellamus, maximo nobis est spectaculo ex quo rerum 
hominumque naturam atque ingenium quam potissime discimus. Sed, 
ut supra memoravimus, multas orationes cotidie cum ante meridiem 
tum post meridiem diligenter audivimus. 

Omnes, qui in sessionibus loqui voluerunt, latine hoc facere de¬ 
buerunt. Homines docti, qui in hoc conventu acroases habuerunt vel 
scriptas orationes miserunt, de rebus, quas infra proferimus, egerunt. 

1) Aloisius Alfonsi, in studiorum Universitate Ticinensi profes¬ 
sor, De Graeca eademque Romana humanitate in Catulli Car¬ 
minibus. 

2) Brunus Arcurius, in Legatione Italica Bucurestiensi profes¬ 
sor, De nova pronuntiatione scientifica linguae Latinae. 

3) Richardus Avallone, in studiorum Universitate Salernitana 
professor, Quantum Latina lingua a media usque ad nostram 
aetam floruerit floreatque. 

4) Joannes Maria Andre, in studiorum Universitate Divinensi pro¬ 
fessor, De humanitate Caesariana. 

5) Nicolaus Baran, in studiorum Universitate Iasiensi docens. 
De Ovidio in Dacoromanis litteris. 

6) Nicolaus Barbu, in studiorum Universitate Bucurestiensi pro¬ 
fessor, De summis bonis Latinae culturae. 

7) Franciscus Barone, litterarum Latinarum doctor Neapoli, De 
Lingua litterisque Latinis aetatis quae media dicitur. 

8) Carolus Buchner, in studiorum Universitate Friburgensi pro¬ 
fessor, De humanitate Latina in De legibus. 

9) P. Caillon, in magno Seminario Isarae Sequanaeque profes¬ 
sor, De lingua Latina docenda pueros sex annos et de schola 
Montessoriana Redonensi. 

10) Boris Caxacu, in studiorum Universitate Bucurestiensi profes¬ 
sor, De Latinitate linguae Dacoromanae. 

11) Eduardus Coleiro, in studiorum Universitate Melitae profes¬ 
sor, De Vergilii vi in recentibus epicis carminibus creandis. 

12) Trajanus Costa, in studiorum Universitate Bucurestiensi do¬ 
cens, Quantum Vergilius in litteris Dacoromanis constituendis 

valuerit. 

13) Joannes Croisille, in studiorum Universitate Augustonemeten- 
si professor, De picturae usu in Latina lingua docenda. 

14) Paulus Csillag, in studiorum Universitate Budapestiensi do¬ 
cens, De jure humanitateque Latinis. 

15) Eugenius Dobroiu, in studiorum Universitate Bucurestiensi do¬ 
cens, Quid Petronius de Latino vulgari sermone cogitaverit. 

16) Constantinus Dragulescu, in Instituto altius magistris scho¬ 
larum instituendis professor. Quibus rationibus, quibus tech¬ 
nicis instrumentis Latina lingua docenda sit. 

17) P. C. Eiclienseer, «Vocis Latinae» in Germania occidentali 
adjutor, De Germanorum usu mediaevali linguae Latinae. 

18) Antonius Freire, in studiorum Universitate Bracarensi in Lu¬ 
sitania professor, Quantum Latina lingua renatarum litterarum 
aetate in Lusitania floruerit. 

19) Benjamin L. Hijmas, in studiorum Universitate Manitobensi 
professor, De libro XIII Aeneidi a Maphaeo Vegio addito. 

20) Constantinus Grollios, in studiorum Universitate Thessaloni¬ 
censi professor, De Graeca humanitate in Ciceronis philosophi¬ 
cis libris. 

21) Marion Hijmans, in studiorum Universitate Manitobensi in Ca- 
nada professor. Quibus rebus propositis litterae Latinae do¬ 
cendae, discendaeque sint saeculo vicesimo octavo post Urbem 
conditam quaeritur. 

22) Joannes Irmscher, in studiorum Universitate Berolinensi pro¬ 
fessor, Quantum Latinitas quantumque Graecitas ad culturam 
Germanorum provehendam valuerit. 

23) Joannes Kabrt, in studiorum Universitate Pragensi professor. 
De Latinae linguae in studiis naturae usu. 

24) Eva Klumska, Pragae professor, De variis methodis docendae 
linguae Latinae. 

25) Casimirus Kum aniecki , in studiorum Universitate Varsoviensi 
professor, De Vergilii apud Polonos fatis. 

26) W. S. Maguinness, in studiorum Universitate Londiniensi pro¬ 
fessor, De novis linguarum litterarumque antiquarum program¬ 
matibus in Universitatibus Studiorum Britannicis nuper insti¬ 
tutis. 

27) Alanus Michel, in studiorum Universitate Sorbonnensi pro¬ 
fessor, De humanitate Latina in Ciceronis Rhetoricis. 

28) Demetrius Pacurariu, in studiorum Universitate Bucurestien- 
si professor, Quantum Latinitas ad constituendas litteras Da- 
coromanas valuerit. 

29) Cicero Poghirc, in studiorum Universitate Bucurestiensi pro¬ 
fessor, De Latina Humanitate apud Michaelem Eminescu. 

30) Florin Popescu, in studiorum Universitate Bucurestiensi do¬ 
cens, De humanitate Latina apud Basilium Alexandri. 

31) Victor Poschl, in Heidelbergensi studiorum Universitate pro¬ 
fessor, Quid Germania ad Latinam Culturam provehendam fe¬ 
cerit. 

32) Wolfgangus Schmid, in studiorum Universitate Bonnensi pro¬ 
fessor, De Lucretio in Germanicis litteris XVIII - XIX saeculis 
labentibus. 

33) Henricus C. Schnur, Stanfordiae, in Civitatibus Foederatis 
Americae Septentrionalis, professor, De Germaniae aetatis re¬ 
natarum litterarum Latinitate. 

34) Raoul Verdiere, Buxellensis Officii scientiarum studiis prove¬ 
hendis socius, De Vergilio apud Andream Gide. 

35) Boleslaus S. Povsic, Quomodo lingua litteraeque Latinae apud 
studiorum Universitatem Boulingriniensem tradantur. 

• 

Nec tamen conventus Bucurestiensis solum propter argumenta et 
linguam latinam vivam, qua una usus est, multum nobis commen¬ 
dandus esse videtur, sed etiam propter excursionum atque congres¬ 
sionum varietatem et copiam. Nam die XXVIII mensis augusti ves¬ 
pere receptio conventus participum a Consilio Dacoromano Conven¬ 
tui Constituendo in Casa Centrala a Armatei, quam vocant, solemnis- 
sima et lautissima habita est. Potus varii et cibi magno apparatu 
participibus libere copioseque parati sunt nec saltandi occasiones de¬ 
fuerunt, ut supra memoravimus. Kalendis Septembribus meridie, 
quod Dacoromani «Museul satului» latine autem «Museum pagi» di¬ 
cimus, visimus, vespere denique «Spectaculum» quod «Festivum» no¬ 
minare placuit, in Sala Teatrului National, quod dicunt, spectavimus 
ubi Chorum canentium, qui «Madrigal» Symphoniam», quae «Came¬ 
rata» appellatur, deinde «Fragmenta Fabularum», quae ex Pauto ex¬ 
cerpta sunt, nec non Desiderii Erasmi «Senatulum Muliercularum» 
et cantores saltatoresque Dacoromanos indigenas atque genuinos au¬ 
divimus et spectavimus. Omnes mirum in modum partes suas ege¬ 
runt, ita ut non solum vehementer delectati simus, verum etiam mul¬ 
ta de Dacoromanis saltationibus atque cantibus, multa de eorum 
moribus consuetudinibusque didicerimus. 

Postridie kalendas septembres convivium, conventus claudendi 
causa, una cum musica et saltationibus variis in Casa Centrala a 
Armatei, quam supra jam memoravimus, magno quidem apparatu 
et solemnitate et festivitate habitum est. 

Haec fuerunt praecipua, cetera in Actis Conventus, quae mox in 
lucem prodibunt, legere poteritis. 

Conventu finito, ii qui voluerunt, excursionem in Bucovinam fe¬ 
cerunt, ut monasteria illa intus exteriusque picta, quae inter maxi¬ 
ma Dacoromaniae monumenta ducuntur, visere et mirari possent. 
Hanc monasteria visendi occasionem, curiosi qui sumus, cupidissine 
arripuimus et velivolo Bucurestiis partem sitam, ubi haec monu¬ 
menta sunt, petivimus. 

Est Suceava urbs in colle posita. In media urbe fontes pulchri 

aquas ad caelum proiciunt, quae lucibus illuminatae in varios mu¬ 
tantur colores. Area novis aedibus circumdata est. Nos in deverso¬ 
rio omnino recentissimo cenavimus et vina Dacoromana, generosita¬ 
te et amplitudine qua est, Nicolaus Barbu nobis gustanda praebuit. 
Incidit enim sermo de vinis et, ut fit, praesertim cum variis ex gen¬ 
tibus essemus, sua quisque laudare. Nam et Francogallus, et Argen- 
tinus aliisque ex gentibus quidam et nos, qui cultu et gustu fere 
Itali sumus, una cenabamus. Tum Nicolaus Barbu, qui dum opti¬ 
mum nobis una cum cena vinum dari jussit, tamen duo alia quae 
optima omnium in Dacoromania habentur, ipse suo sumptu nobis 
afferi jussit. Scivimus apud Dacoromanos multa vina et bona qui¬ 
dem esse, nonnulla enim jam Bucurestiis, alia vero Mamaiae gusta¬ 
vimus, sed quae Suceavae bibimus omnium optima aestimamus. Pe¬ 
regrinando, ut videtur, multa discuntur et facili quidem et tali mo¬ 
do ut ea oblivisci non possimus quamvis velimus. 

Si unquam aliqua nobis placuerunt monasteria, illa in Bucovina 
quam qua maxima. Sita sunt enim in vallibus muris circumdata. In 
medio ecclesia est cujus exteriores muri picti tum vetus tum novum 
testamentum illustrantes. Illic vixerunt homines, qui dum corpus in 
hac terra animus vero eorum ac mens in caelo conversabantur. In 
intima enim ac secretissima hominum natura aliquid insitum ac re¬ 
conditum est, ut dum corporis bona neglegant ad caelestia enixius 
tendant, quod opera eorum pulcherrima testantur. Vidimus itaque 
quattuor vel quinque monasteria. In quodam monasterio feminae 
religiosae degebant, quarum una totam monasterii et ecclesiae histo¬ 
riam ac significatum francogallice tam scitissime explicavit, ut ma¬ 
nifestum esset feminam illam in arte pingendi aliisque disciplinis 
peritissimam fuisse. De qua re cum aliquantulo diligentius exquire¬ 
rem, rem ita se habere comperui. Nam eam doctoris gradu apud 
studiorum universitatem in sacra theologia donatam esse mihi di¬ 
xerunt. 

Post meridiem ejusdem diei Suceavam reversi sumus vesperi que 
nave aeria Bucurestios volavimus. Hic finis fuit commorationis 
nostrae in Dacoromania. Nonis Septembribus evolavimus ex aeropor- 
tu Internationali Otopeni, qui a Bucurestiis quindecim kilometris 
abest, et Aquincum quod fuit, hodie Budapest vocant, petivimus. Ut 
fit, praesertim in navibus aeriis quae vi repulsae sunt et altissime 
volant, fere nihil vidimus nisi nubes infra et caelum supra nos. Unam 
post horam jam terram Ungarorum attigimus, et nos, linguae ungari- 
cae omnino ignari, in multas incidimus aerumnas. Sed in rebus adver¬ 
sis Vergili «malis ne cedito, sed contra audentior ito» recordati sumus. 
Utrum Venus an Minerva, non satis constat utra, benigna nobis ad- 
stitit. In virum enim quemdam incidimus, qui latinam linguam satis 
bene sciebat (omnia bona faustaque dei ei concedant) nec nostrae 
omnino ignarus, qui omnia quae ad deversorium, omnia quae ad re¬ 
liqua officia pertinerent humanissime pro nobis expedivit. Quin 

immo sua autoraeda ad ipsum deversorium nos, perhumanus qui 
fuit, vexit nec ullam, quis crederet, voluit accipere pecuniam. O ho¬ 
minum humanissime, operis tui memoria si nominis non potest, id 
enim ignoramus, sempiterna vivat! Quis mortalium nobis qui in ta¬ 
lem ac tantum incidimus hominem fortunatior! 

Multa nobis in urbe placuerunt. In primis situs ipse ac locus 
urbis: Buda in colle, Pest vero in planitie est. Cum ad ecclesiam 
Beatae Mariae Virginis ascendimus totam urbem videre potuimus: 
pontes. Basilicam S. Petri, senatus curiam ingentissimam tam parvae 
reipublicae vix aptam. Sed olim Ungari multos populos in dicione 
habuerunt: nunc gloriae, quae fuit, haec aedificia vestigium rema¬ 
nent. Multas quoque turres campanarias et quidem binas in anterio¬ 
re parte templorum aedificatas cacumina sua in caelum protenden¬ 
tes mirari potuimus. Inest in civibus, quamquam nunc aliquantulum 
jacet, vigor et dignitas prisci imperii testes. 

Sed jam Vindobonae videndae desiderium nos premebat. Haec 
enim urbs omnium Europae jam a pueritia nos quam maxime alli¬ 
ciebat. Multa de illa urbe audivimus, plura legimus ita ut jam eam 
videre cupiverimus. Nimia enim ad historiam cum civilem, tum mi¬ 
litarem, nimia ad artes tum ad scientias pertinent quarum haec urbs 
quasi inventrix et fautrix prima fuit ne cuiquam, dummodo ne om¬ 
nino rudis sit, non solum nota verum etiam cara sit. Primum quae 
vidimus tria illa videlicet monumenta humanitatis et tragoediae fue¬ 
runt, quae hujus urbis vel potius totius Europae symbola et com¬ 
pendia haberi possunt. 

Ecclesiam illam dicimus neogoticam, Maximiliani hortatu et in¬ 
dustria ad Francisci Josephi I imperatoris memoriam a nece servati 
erectam, deinde institutum illud a Josepho II imperatore conditum, 
ut senibus consuleret et studia medicinae promoveret, denique cas¬ 
tellum illud Belvedere, unde Archidux Ferdinandus Sarajevum peti¬ 
vit unde scintilla illa Primi Belli Mundani primum ortum habuit. 

Sed sunt multa quoque Vindobonae quae ad vitae dulcedinem 
atque suavitatem nos revocant. In primis hortus ille ubi modos 
Straussianos, ut ita dicamus, quos salzer vocant, cotidie symphonia 
canit et eo quidem modo quo uni Vindobonenses canere possunt ac 
sciunt; sunt domus et loca ubi summi musicae compositores et ma¬ 
gistri vitam egerunt et secum ea immortalia et cara omnibus musi¬ 
cae cultoribus fecerunt. Inest flumen quoque illud paene divinum, 
memoriis atque arcanis plenum refertumque, quem caeruleum Da¬ 
nubium vocant (ut vera dicamus flavum est argillaeque similli¬ 
mum); sunt castella celeberrima, sunt silvae illae Vindobonenses om¬ 
nibus ex musicis modis notissimae, sunt sescenta alia, quae si om¬ 
nia nominare vellemus magno nobis volumine opus esset. Quam pa¬ 
cem, quam serenitatem silvae illae in animum mentemque infun¬ 
dunt. Inest enim in eis primaevae vitae vis atque arcanum, quae qui¬ 
dem experiuntur dici tamen nullo modo possunt. Ascendimus quo- 

que collem quemdam qui ad occidentem urbis partem erigitur, ubi 
vinum ibi cultum ibique factum bibimus. Popina illa ea tempora 
nobis in mentem revocavit, cum his locis vinum, musica et mulieres 
quam maxime colebantur. Sed ex colle, quem memoravimus, omnium 
nobilissimum notissimumque templum illud Divi Stephani in media 
Vienna situm (hoc recentiore urbis nomine utendi venia nobis con¬ 
cedatur ne minis Ciceroniani esse videamur), turrim suam campana- 
riam ad caelum erigens, prospiciebamus. Turrim hanc ascendere po¬ 
tes, si validis es pedibus et citis. Plus quam decies centenae scalae 
scandendae tibi erunt, ut nobis tesseram ementibus mulier dixit, nec 
tamen nos ab ascensu deterruit. Dies serenus ascensum nostrum 
memorabilem fecit. Omnes in partes late longeque videre potuimus 
totamque urbem uno oculorum ictu amplecti atque mirari. 

Postremum Caesarum tumulos visitavimus in Cappuccinorum 
fratrum Ecclesia repositos. Ibi magnorum et notorum virorum et 
mulierum exitus contemplari potes, qui in humilitate franciscana pa¬ 
ce tandem et quiete sempiterna fruuntur. Rerum gestarum memoria 
et pondus nos invaserunt et quasi oppresserunt. Hic jacent qui olim 
Europam rexere! Quorum nomina pueri in libris legimus et memo¬ 
riae mandare compulsi sumus, eos in humili crypta jacere nos vi¬ 
dimus. 

Sed ut jam rursus ad vitam et aerem puriorem redeamus (sub¬ 
terranea enim et obscura reformidamus) deversorio, cui nomen Ca- 
rinthia, in Albertgasse 48 sito, nos recepimus. Est locus hic nobis 
carus tum quia terrae nativae revocat memoriam atque suavitatem 
tum quia ad studia et pietatem dicatus atque consecratus est. Con¬ 
didit enim hanc studiorum domum Joannes Tomazic, sacerdos piis- 
simus et perindustrius. Hac domo durante anno scholastico primum 
juvenes Sloveni deinde Austriaci aliarumque denique nationum ex¬ 
cipiuntur, ut apud studiorum universitatem Vindobonensem studia 
absolvant. 

Sed jam tempus nos urgebat et Pragam nobis eundum erat. Nocte 
Vindobonam reliquimus, nocte Pragam pervenimus. Urbs Praga, ut 
notum est, Carolinam habet studiorum universitatem omnium Bo- 
hemaslovacarum studiorum universitatum antiquissimam et princi¬ 
pem. Condita enim est anno 1348 a Carolo IV, Bohemorum rege. 
Moldava flumen urbem in duas dividit partes. In altiore parte cas¬ 
tellum illud Hradcany et ecclesia cathedralis Sancti Vitalis sita sunt, 
in parte inferiore in amplo fluminis flexu centrum urbis antiquae 
est. Multa in hac, quae inspiciantur digna, inveniuntur. In primis 
area antiquissima in media urbe vetere et porta urbis quae adhuc 
exstant; paulo exterius via illa lata quae Vaclavske Namesti dicitur. 
In extrema ejus parte australi Museum Carolinum eminet. In hac 
via latissima et pereleganti multa memoria digna tum antiquitus 
cum recentius acciderunt. 

Ab amico nostro Joanne Sprincl rogati, ut Brunam veniremus 

■et pauca de novis docendi rationibus ad socios classicae societatis 
diceremus perlibenter invitationem hanc et munus suscepimus. Ha- 
maxosticho Brunam petivimus ac per valles et colles amnes innume¬ 
ros praeterivimus et post quattuor itineris horas in urbem perveni¬ 
mus. In hamaxostichorum statione Joannis Sprincl, litterarum 
doctor ac Pindari optimus interpretator, et Venceslaus Kucera, ar¬ 
tis scientiaeque medicae peritissimus, nos humani qui sunt, benigno 
vultu acceperunt et autoraeda publica in urbem vexerunt. 

Cum aliquantulum requievissemus, in triclinio deversorii cena¬ 
vimus et de rebus ad studia latina pertinentia disputavimus. Vehe¬ 
menter mirati hoc sumus quod viri illi, quamquam operam ad alias 
disciplinas potissime dant, quae ad linguam litterasque latinas mi¬ 
nus spectant (alii enim juris, alii medicinae, alii musicae periti erant) 
tamen bene nos latine loquentes non solum intellegebant, sed etiam 
ipsi latine bene loquebantur. 

Crastina vero die nobis vacavimus ac Perstejn aliaque loca cele¬ 
berrima ac digna quae visitentur visimus, ita ut non solum urbem 
sed etiam loca viciniora videre potuerimus. Vespere in castello Spiel- 
berg, quod urbi imminet, cenavimus et summo mane ferrivia Pra- 
gam reversi sumus. Die 19 mensis septembris Amstelodamum Bata¬ 
vorum petivimus ac ibi per biduum commorati praecipua urbis mo¬ 
numenta inspeximus. Die 21 ejusdem mensis aeroplano illo ingentis- 
simo, quod 747 appellatur, primum Bruxellas deinde Novum Ebu- 
racum petivimus. Quamvis cum primum hanc navem aeriam caeli 
dominam conspexissemus satisque magna nobis esse videretur, prae¬ 
sertim si cum Boeing 707 aliisque aeroplanis comparetur, tamen cum 
eam intravissemus tunc demum quam ingens atque enormis sit vere 
nobis apparuit. In magna enim cabina 362 viatores percommode se¬ 
dere possunt et adhuc spatia remanent ad deambulandum. Quam¬ 
quam tam ingens tamque gravis haec navis aeria est, tamen brevissi¬ 
mo post cursu aere vehitur ac tam placidissime et silentes volat ut 
eam stare judicares. Multas naves aerias conscendimus, nullam tamen 
tam silentiosam, nullam tam commodam, nullam tam securitatis sen¬ 
sum infundentem adhuc experti sumus. 

Die 21 mensis septembris Europam reliquimus et, quod Cristo- 
phoro Columbo aliisque celeberrimis audacissimisque nautis, qui pri¬ 
mi nostram terram visitaverunt et explotaverunt, nullo modo imma- 
ginare potuisset, eodem die non solum Atlanticum patriae nostrae 
litus tetigimus, verum etiam in urbem Detroit, quae ab eo 600 milia 
passuum abest, quin immo in ipsam domum nostram, quae alia cen¬ 
tum milia passuum ab aeroportu Detroitensi distat, pervenimus. 
Haec sunt nostrae aetatis inventa et dona visu mirabilia, mirabilio¬ 
ra sunt. 

In aeroportu Detrointensi Francka, uxor nostra dilectissima, una 
cum filiola, deliciis nostris, Maria nosmet expectabat exoptatosque 
excepit. Vultus totus hoc manifestissimum faciebat. Duorum men- 

sium peregrinationes nimiae profecto sunt non solum liberis, sed 
etiam parentibus. Loca pulchra visere variisque in locis commorari 
dulce sane est, nullibi tamen dulcius quam ubi uxores liberique 
nostri optatos nos expectant atque excipiunt: ea enim vera et unica 
domus. Pervenimus ergo Bowling Green, in urbem nobis aptam, in 
vicum nostrum non magnum, non per orbem terrarum notum, sed 
nobis carum desideratumque. In hoc enim oppidulo primum cum 
uxore nostra vitam communem agere inchoavimus, hic liberi nostri 
lucem hanc alman primum aspexerunt, hic multos jam vitae nostrae 
annos felices egimus, hic inter concives industrios honestissimosque 
vitam laboriosam, aliisque utilem, ut speramus, nobisque profecto- 
dulcem et beatam ducimus. Hic 

jam mihi, jam possim contentus vivere parvo 

nec semper longae deditus esse viae. 


Boleslaus Povsic, Latinarum Litterarum Professor 
Bowling Green, Ohio 43402 in Universitate Boulingriensi 
in Foederatis Americae Septentrionalis Civitatibus (U. S. A.). 

Hoc nonum est iter, haud brevius, tum tempore sumpto 
Tum spatio, montes, silvae quod flumina rumpunt. 
«Discedam» —ad multos in Eum bona verba precantes— 
«Summi non ut Pontificis, fulgente tiara 
Vincti» —Paulus sit— «regiones munere lustrem 
Longinquas, peragrem nec qualiscumque viator; 

Primas non ut agens partes sollemnibus adsim 
Ritibus; at piscator ero, Praeconii ut esca 1 
Captem homines, quos, ut pastor, per pinguia ducam 
Pabula. Nam populos totum gentesque per orbem 
Jamdiu inest animo mihi festinanter adire. 

Fratres conveniam, carissima pignora visam; 

Colloquar at potius cum illis, sincere et aperte. 

Qui esuriunt, luctu aut, miseri, torquentur, homunclis. 
Ad juvenes, urbes et quot moderantur adire 
Optem, qui bene de communi quaque merentur 
Re, qui justitiam sitiunt pacisque sequestres 
Jura Deique probant mores hominumque decoros.» 
Edendam fert paginam iter, caput immo librorum 
Cunctorum summum, quod ei nunc addere debet 
Quisque rei scriptor, cui nomen «Apostolica Acta» 2 
Lucas ille dedit, Pauli comes, orbis ad omnes 
Christicolas sociorum ut nuntia prima referret. 

En nova jam fulget lux jamque per aethera Phoebus 
Emicat; aeria en navis jam pervolat alta; 

Inferius videas turbam, quae laeta vagatur: 

Laetitia ejus adhuc resonat petriana platea. 

Cum grates etiam velit antea habere Supremo 
Consilio Italiae nunc Praeposito, omina fausta 3 


* Itinera hic narrantur ad varias orbis plagas, quae ad orientem austra- 
lemque solem spectant. Alia ante peracta itinera fuerunt: ad Palaestinam, ad 
Indiam, New York (in America Septemtrionali), in Lusitaniam, ad Tureas, Bo- 
gotam (in Colombia), ad Helvetiam, ad Ugandam (in Africa). Cfr. PALAES¬ 
TRA LATINA, n. 213 ubi superiora caritatis itinera Pauli VI poetice narrantur. 

1. «Praeconii» = Evangelii. 

2. «Apostolica Acta» = nempe «Acta Apostolorum», quae Lucas scripsit, 
seu idem ac tertii Evangelii auctor. 

3. «Supremo Consilio Italiae Praeposito» = pro Columbo, primo ministro, 
sumatur. 



64 


Januarius Marinelli 


Dicenti, «Petrus, sociis comitantibus, olim 
Est iter aggressus, Christi mandata secutus; 

Cumque Palaestinis —ita Summus Praesul— abiret, 
Primus cum Paulo fidei praeconia misit; 

Nunc et Apostoli item, quo munere fretus, alumnus. 
Ejus versa retro vestigia prisca secutus, 

En iter aggredior, supplex peregrinus in orbe, 

Quam diversa etiam loca visum solis ad ortum!» 
Occidua manet arx Irania Pontificem aura 4 5 ; 

Ecce, bonis habitis breviter cum principe verbis, 
Ulterius, pacis Praeco, pertingere metam 
Jam cupiens, longum caeli per inania templa 
Pergit iter. Sinus est prope Gangis ibique remota 
Pakistan regio; princeps urbs condita Dacca . s 
Certior, hic, rapido venti de turbine factus, 

Multa per arva viasque nimis qui funera sparsit, 

Quae passim impediant citius ne civibus unis 
Saltem dentur adhuc reliquis solatia vivis, 

Paulus tristitia ac sine voce dolore movetur. 

Haesitat haud minime tamen, etsi clade perhorrens; 
Viribus at subito sumptis animoque refectus, 

Quotquot sunt Romanae Ecclesiae in orbe fideles 
Alloquitur: «Statim opes vos inter constituantur; 
Nondum quisque nihil jam expertum prorsus omittat. 
Ut miseros, inopes curisque fameque leventur.» 

Nocte deinde fere hinc en aeria impigra navis 
Evolat; est et jam nubes super ocior alta: 

Mox super id pelagus sinuosis mille refertum 
Se vertet scopulis, multae quod et insulae adornant: 
Inter eas media atque Asiam alluit unda Sinarum. 

Una Philippinis ex illis insula Luzon 6 

Pontificem ecce manet; media est urbs illa Manila 

Princeps. Antiquae videas hic artis opimae 

Haud parva indicia et quae cultus cumque reliquit 

Longus, saeculo abhinc prope, jam dominatus Iberum: 

Gens exculta satis, versatili et ingenio aucta. 

Ostioli in vacuo stat Paulus, sicut imago, 

Et prope substantes amplectens bracchia tendit. 

Plausu planities resonat, clamore resultat; 

Undantes ulnae ut pelagi in sublime levantur 
Aestus; subter, humi genibus flectuntur ad unum: 


4. «Irania» = prima itineris meta: urbs princeps Teheran. 

5. «Pakistan» = urbs princeps Dacca. 

6. «Luzon» = apud pelagus insulis refertum, quae Philippinae appellantur: 
urbs princeps Manila. 

Sanus et aeger, ut et mulier, puer, ipsa senectus. 

Cum subito, in medio dum, prae cogente caterva, 
Interdum Paulus stat proceditque gradatim, 

Quidam externus homo, non tali nomine dignus, 

Veste colore nigro tectus, qua est condita sica ", 
Districta cruce, qua credatur jure sacerdos, 

Paulum adit, impetu eum cupiens configere ferro: 
Praeceps in laevum, quasi fulmen, pectoris ictus 
Haud semel, at bis terque infert, iterumque scelestus. 
Sique Philippinus princeps. Ecclesiae et auctus s 
Purpurae honore pater, vigil, arcens pectore firmo ”, 
Scutum in eum, incautus sibi, non se fecerit, audens, 
Paulus, amans, indigno odio est prope vulnere caesus. 
In se: «Parcat ei Deus —inquit— ut ipse peperci!» 
Integer, et nihil omnino turbatus, adhaeret 
Suggesto, et necopinam ad turbam versus ovantem: 
«Euge! Philippinis bene! Faustum esto omnibus omen!» 
Consueta est Christi cum voce Vicarius orsus. 

Ominibus dictis, sacram cito prorsus ad aedem 
Sollemni pompa procedit, ibique: «Sciatis — 

Sacra litans ait — haud satis ut Deus ipse colatur; 
Vos etiam at prius Is magis ut sit notus adhortor». 
Egressum quasi eum numerosior, aequor inundans. 
Turba vorat; nunc aream, ubi tot saepe jocose 
Insanire solent pueri, petit. Est animo ille serenus, 
Subridens etiam atque vehiclo desuper altus; 

Non enim operta est, nec celeris, perlucida raeda: 
Amplexu cunctos benedicens, bracchia tollit. 

Nulla quidem quisquam spectacula talia vidit! 

In platea en adsunt puerorum millia multa: 

Quot summis ramis cujusque vel arboris haerent! 
Plausus de labiis et cantus ad astra feruntur: 

Sic galilaei, ut Scripta docent, gestire solebant. 

Sic pueri canere et Jesu genua alma tenere. 

Hac die episcopum, et ista frequens, acroasis habetur, 
Hac juvenes auget sacro ordine rite ducentos. 

Postea egenum illum — Tondus plerumque vocatur: 
Urbs quasi in urbe, viris populosa, famelica, tristis; 
Omnia sunt imo posita hic magalia caeno — 

Ut pater impatiens festinat visere vicum: 

Hic genua ante senem, vestis qui fimbriae adhaeret, 


7. «externus homo» = ad infaustam hominum memoriam nomen est Ben- 
jaminus Mendoza y Amor, ab urbe La Paz (in Bolivia) oriundus. 

8. «Philippinus Princeps» = Marcos. 

9. «Ecclesiae auctus purpurae honore» = card. Stephen Kim. 

Paulus humi flectit, caput et quasi dextera obumbrat. 
Altera ut alma dies cum primo sole refulget, 

Divi Thomae in Athenaeo mox verba salutis 
Auditum juvenum laete se millia cogunt 
Quinque fere decies, quos et dissentio adurget; 

Sed fidei praesto sunt, Christi et amore fovente. 

Paulus eos animo ac ratione intellegit ultro: 
«Confidant; quaevis solvatur quaestio» adhortans. 
Nondum elapsa oculis est laeta acroasis imago. 

Cum celebri absque mora ex ista proficiscitur urbe. 
Haud ita post multo en in Pacifici aequore metam 
Oceani contingit, ubi manet insula Pago 10 . 

Hic — meminisse juvet — grandis jam capsula Apollo 
Aestus, e Luna rediens, collegit aquarum. 

Aeronavis init stationem turba coacta. 

Postquam ultro breviter dixere et utrimque salutem 
Paulus et ipse loci princeps, est ille locutus: 

«Gaudium inest vobis; at jure Vicarius hospes 
Ut magis exsultat! Vos —inquit— amore flagrantes 
Huic Ecclesiae adhuc et posthac state fideles!» 

Terrae Australiae adest jam proxima, Sydney, meta. 
Hic, centena viarum in longo margine stantes 
Pontifici manibus plaudunt vix praetereunti 
Millia multa hominum: jam non magalia, ramis 
Vel calamis, paleis caenum contexta per udum, 

Forma sed artificum et ratio videatur opima: 

Aedes conspicias, hic, marmoreasque superbas. 

At majus mirumque oculis spectaculum inhaeret, 

Quod cujusque rei speciem exsuperare videtur: 

Millia, dum Paulus litat, arcte civium ad aram 
Immensum stadium prope ter centena frequentant: 
Tantum nemini adhuc alii (bene!) temporis unquam" 
Jam dedit atherias hic Nuntius actus in undas. 

«Vos precor —hinc abiens ait Optimus ille Magister— 
Ex animo morum memores estote bonorum.» 

Nunc videas saltem semel otio ut Ille beetur: 

Linter eum vehit in sinuoso litore velox. 

Altera episcopum, et haec acroasis major, habetur; 
Paulus adest; ad eos est arbiter ipse locutus: 


10. «Pago-Pago» = apud Oceanum Pacificum, compluribus insulis refer¬ 
tum; qui locus aeronavis Apollo 12 reditum e lunari itinere memoriae prodit 
(mense novembri MCMLXIX). 

11. «Tantum... temporis... Nuntius» = Acta Diurna plerumque scripserunt 
nullum unquam «radiophonicum nuntium» aut «televisificas capsellas» tantum 
temporis dedisse ad hujusmodi describendum vel inlustrandum eventum. 

«Esto Ecclesia ut unum in amore fideque coacta!» 
Altera se confert ad eum numerosa juventa, 

Laeta: ducenta fere sunt millia. Paulus ad istos: 
«Justitiam mihi vos placet —inquit— idemque sitire 
Verum, belli et item vim vobis magno odio esse». 

Cum pueros demum breviter convenerit aegros, 

Hinc aliam aerium vehiclum contingit et oram, 
Indicum apud pelagus, quo tot glomerantur in unum 
Insulae et innumeri scopuli, «Indomalesia» dictam: 
Urbs populosa nimis princeps «Iakarta» vocatur 12 . 
Ipsa dies est, cum Franciscus ab arce Xaveri n , 
Exsultans, sexto decimo jam saeculo, obivit. 

Indis quam multis is sacri fluminis unda 
Impiger in Christo dedit, ut baptisma, salutem! 

Hic, ad Eum dicunt bona verba Suhartus et uxor 14 : 
«Sit pacis Princeps quam gratus in urbe receptus!» 
Hinc sacram in media turba festinat ad aedem; 

Paulus ad innumerum populum post sacra peracta: 
«Semper apud vos ex animo sum et mente manebo; 
Vestra fides Petri Cathedrae si rite colatur — 

Post ad christicolas ait — inconcussa manebit». 
Principis augusta paulisper in aede Suharti 
Inde moratur; eum non multi hucusque sequuntur. 
Hora fere est ex Oceano cum Phoebus equorum, 
Immensum spatium perlustrans, laxat habenas: 

Hinc iter aggressus Paulus benedicit ab alto; 

Plausibus aligerae navis motorius obstat 
Vix strepitus. Licet Hong-Kong longe conspicere urbem: 
Ipsa stat ante Sinas, quam dicunt, ampla fenestra. 
«Vere sentit — ait Paulus breviora locutus. 

Praepete ut aerium terram vehiclum attigit ala — 
Vitae virtutem tantum qui vivit amore. 

Nonne Sinas, fratres nostros, et Christus amavit? 
Nonne Magister eis est forsan et Ipse Redemptor?» 
Insula nunc grandis «Ceylon» manet ultima meta: 
Aedibus urbs caput est dives templisque «Colombo»; 
Planities amnes gelidi labuntur et agros. 

Vertice celsa satis juga montium ad astra levantur. 


12. «Iakarta» = urbs princeps insularum, quibus est Indicum Oceanum 
refertum, quaeque Indomalesia sunt alias dictae. 

13. «Franciscus ab arce Xaveri» = B. Franciscus, ex arce dioecesis Pam- 
pelonensis «Xaverius» dictus, a Paulo P.P. III in Indiam missus, multa cen¬ 
tena millia hominum ad Christianam fidem convertit. Obiit in Sanciano Sina- 
rum insula, anno MDLII. 

14. «Suhartus» — Indonesiae Princeps. 

Hic, Paulus regimen laudat meliore fruendae 
Vitae tam multos cultu victuque quod auget. 

Hic, numerosa cohors nunquam gestire satisfit. 
Extremum hoc iter hac gemma diadema coronat: 

Paulo, caeruleo sub caelo, ubi sacra peregit, 

Ingens, laeta cohors acclamat more triumphi. 

Majoris turbae nusquam jucunda voluptas, 

Quae manibus plaudit simul alta et voce, videtur. 
Sidera plura, putas, grana aut numerabis arenae? 

Inter eos plausus tam laetitiamque sonoram 
Est iter Italiam versus Peregrinus adortus. 

Undique jam Plateam Petrianam ex Urbe coacti 
Romani celebrant, et: «Io!» tibi «Pastor!» hosannant. 
«Flos florum tibi per Malachiam est nomen adeptum 15 : 
Terrae namque, volans fluidas super aetheris undas 
Polline saepe plagas multas et spargis odore». 


Prof. Januarius Marinelli 
Via Salvator Rosa, 241 
80136 NEAPOLI in Italia 


15. Prophetia, ut ita dicam, B. Malachiae, archiep. Dunensis, in Hibernia, 
qui vixit medio fere decimosecundo saeculo p. Chr., Pontificum cognomina 
tradidit, quae quodammodo cujusque pontificis res gerendi rationibus conve¬ 
niant. 



CICERONIS SPECIMINA 


CATO MAJOR DE SENECTUTE 


1. In libris, quos de philosophia scripsit Tullius, plurimum 
praestant atque ab omnibus maximi aestimantur dialogi de amicitia 
et de senectute; quos firmata jam aetate exaravit. 

a) Cui mittit? — Dialogum de senectute ad T. Pomponium At¬ 
ticum scripsit anno 44 ante Chr. natum —id est a. 710 ab U. C.— 
paulo post Caesarem occisum, cum ipse Tullius annos tunc haberet 
duos et sexaginta. 

b) Cui tribuit? — Librum autem «Catoni seni tribuit quo 
majorem oratio habeat auctoritatem». —Cato natus est Tusculi a. 234 
ante Chr. n., et anno 149 —cum sextum et octogesimum ageret an¬ 
num— Romae mortuus. 

c) Quis fuit Cato? — Catonis ingenium e jusque virtutes ita am¬ 
plissimis verbis a T. Livio praedicantur (39, 40, 3-12): «Omnes pa¬ 
tricios plebejosque nobilissimarum familiarum M. Porcius longe an¬ 
teibat. In hoc viro tanta vis animi ingeniique fuit, ut quocumque 
loco natus esset, fortunam sibi facturum fuisse videretur. Nulla ars 
neque privatae neque publicae rei gerendae ei defuit; urbanas rusti¬ 
casque res pariter callebat. Ad summos honores alios scientia juris, 
alios eloquentia, alios gloria militaris provexit: huic versatile inge¬ 
nium sic pariter ad omnia fuit, ut natum ad id unum diceres, quod- 
cumque ageret: in bello manu fortissimus multisque insignibus cla¬ 
rus pugnis, idem postquam ad magnos honores pervenit, summus 
imperator, idem in pace, si jus consuleres, peritissimus, si causa 
oranda esset, eloquentissimus, nec is tantum, cujus lingua vivo eo 
viguerit, monumentum eloquentiae nullum exstet... Orationes et pro 
se multae et pro aliis et in alios: nam non solum accusando sed 
etiam causam dicendo fatigavit inimicos. Simultates nimio plures et 
exercuerunt eum et ipse exercuit eas; nec facile dixeris, utrum ma¬ 
gis presserit eum nobilitas, an ille agitaverit nobilitatem. Asperi 
procul dubio animi et linguae acerbae et immodice liberae fuit, sed 
invicti a cupiditatibus animi, rigidae innocentiae, contemptor gratiae, 
divitiarum. In parsimonia, in patientia laboris periculique ferrei 
prope corporis animique, quem ne senectus quidem, quae solvit om¬ 
nia, fregerit...» 

Apud Cornelium Nepotem (Cato, 3,1), Quintilianum (12,11,23) 
aliosque summae exstant de Catone laudes, quas ipse sibi animi vir¬ 
tutibus, eloquentia, re militari in primis peperit. 

d) Quos libros scripsit? — : De re rustica [de agri cultura] 

—cujus maxima exstat pars—, Origines, Orationes Ciceronis aetate 
saltem 150 erant, quas ipse Tullius legerat—, Praecepta ad Marcum 
filium: quae fere omnia exciderunt. 

e) Qui in dialogo intersint viri? — Cicero Catonem cum Lae¬ 
lio Scipione —anno 150— fingit disputantem. 

f) G. Laelius —«quem constat dicendi gloria praestitisse»— na¬ 
tus est, ut videtur, Tiburi anno 190 ante Chr. natum, et anno 129 
mortuus est: cujus «sapientia, suavitas, lenitas» in primis laudantur. 

g) P. Cornelius Aemilianus — Africanus Minor - Numantinus — 
anno 185 natus est, qui ab Scipionibus filius est adoptatus, Cartha¬ 
ginem delevit (anno 146 a. Chr. n.) atque Numantiam (a. 133) ever¬ 
tit: cujus «gravitas» ac' «singulare consilium» a Cicerone celebran¬ 
tur (de orat., 3,28; in Verr., 5,25): isque «nihil in vita nisi laudan¬ 
dum aut fecit aut dixit ac sensit» (Vellej., 1,12,3). 

2. Prooemii summa. — Tullius cum onere urgentis aut certe ad¬ 
ventantis senectutis —quod commune ei erat cum Attico— levari 
vellet, aliquid ad amicum, Athenis commorantem, scribere constituit: 
quo litterarum munere uterque communiter ad consolationem ute¬ 
retur. Librum autem M. Catoni tribuit —quo major sit in sermone 
auctoritas—, apud quem Laelius et Scipio conveniunt atque vehe¬ 
menter admirantur quod is senectutem, plerisque senibus gravem, 
tam facile ferat. Cato querelas quae adversus senectutem proferun¬ 
tur, aperit, en5dat, probabilibusque confutat argumentis. 

Enimvero, senectus sapientibus viris gravis et odiosa esse nequit qui 
semper naturam ducen tamquam deum sequantur; nam deus —seu 
natura— in quosdam quasi actus hominum vitam ita distribuit ut 
intellegere nequeamus maximum atque extremum vitae actum ne¬ 
glexisse, sed quadam sapientiae virtutumque maturitate effinxisse 
perfectum (2,5). In eaque re illustranda Quinti Maximi, Platonis, 
Gorgiae, Ennii proferuntur exempla: ex quibus id manifestum fit 
omnium querelarum contra senectutem in moribus, non in aetate 
culpam esse ponendam (3, 7). Nam sapientes ac moderati senes tole¬ 
rabilem agunt senectutem: atque supremum totius vitae donum, non 
in voluptatibus aut honoribus collocandum existimant, sed in exerci¬ 
tationibus virtutum: quae, si omni aetate mirificos efferunt fructus, 
in extrema minime deserunt, atque conscientia bene actae vitae et 
factorum recordatio jucundissima est dignaque immortalitate aeter¬ 
na (3,9). 

Quod libelli quasi prooemi cum Tullius, Catonis verbis, protulis¬ 
set, materiae tractandae summam subjungit (5,15): 

Etenim cum complector animo, quattuor reperio causas 
cur senectus misera videatur; unam quod avocet a rebus 
gerendis, alteram quod corpus faciat infirmius, tertiam 
quod privet omnibus fere voluptatibus, quartam quod 

haud procul absit a morte. Earum, si placet, causarum 
quanta quamque sit unaquaeque videamus. 

Quam partitionem una cum prima contra senectutem incusatio¬ 
ne (15-20) — quod rebus gerendis abstrahat —, sumimus exponendam 
atque secundum praecepta syntaxis et stilisticae explicandam. 

Cicero hominum vita alias evincit esse res: vires mentis virtu¬ 
tumque exercitationes: quae non manibus neque corporum actione 
perficiuntur, sed senum consilio, auctoritate, prudentia. 

Idque etiam Ciceroni propositum fuisse patet: non tantum se¬ 
nectutis laudes contexere, verum etiam omnes ad bene vivendum et 
moriendum hortari, cum animi nostri immortales sint (21,77 - 23,85). 


Attamen, quam plurimi fuerunt et sunt qui contrariam Ciceroni 
sententiam de senectute teneant. Multi inveniuntur apud scriptores 
loci quibus pigra, tarda, annosa, vergens, queribunda... senectus ap¬ 
pellatur. 

— In his autem scriptoribus H. H. Paoli, suavissimus scriptor et 
poeta latinus, praestat, qui jucundissimum suaque latinitate expoli¬ 
tissimum scripsit de senectute libellum (U. E. Paoli — Anonymus 
Mamurcensis —, De senectute - Indorum sapientia, Florentiae [Le 
Monnier] 1962). 


ADNOTATIONES SYNTACTICAE ET STILISTICAE 


3. Etenim: etenim et namque initio orationis adhibentur, con¬ 
jungunt graviusque affirmant supra dicta quam enim et nam; inter¬ 
dum probationem continuant: «Etenim rem totam cognoscite» (Cic.); 
cfr. Tuse., 3,20; 4,42: — e infatti — pues, en efecto — et puis vrai- 
ment — ja auch — . Aliquando particula etenim ab una re in aliam 
in oratione progredimur, ut hoc loco Ciceronis: « Etenim cum com¬ 
plector animo»... — adunque, orbene — asi pues, y en efecto — et 
vraiment — und allerdings, und in der Tat — 1 . 


1. Cfr. Paoli, Scriver latino 2 , Milano [Principatoi 1965, & 264; 2; Ernout- 
Thomas, Syntaxe latine -, Paris [Klincksieckl 1964, & 432; Llobera, Gramma¬ 
tica classicae latinitatis, Barcinone [Subiranal 1920, n. 380, II; M. Bassols, 
Sintaxis latina, Madrid 1CSIC1 1963, II, n. 124; Issel£, De Latinorum sermone. 
Praecepta, Parisiis IDescleel 1936, n. 269, nota; Leumann -Hofmann-Szantyr, 
Lateinische Grammatik, Syntax und Stilistik, MUnchen IBeck’sche Verlags- 
buchl.i 1965, & 277; N. Madvigius, Cicero, De finibus b. et m., Hildesheim 
[Olmsl 1965, I, 3, p. 9: «Particula etenim utimur non tam cum proxima con¬ 
firmamus, quam cum in universa argumentatione progredimur, ut fere idem 
sit ac porro, praeterea». 

4. Complector animo: complector usurpatur fere cum comple¬ 
mento directo et ablativo sine praepositione: «Divinum animum cor¬ 
pore liberatum cogitatione complecti possumus» Cic., Tuse. 1,22,51. 
— Sine animo, mente, cogitatione habetur apud Ciceronem, Acad.,. 
2,114 et apud Tacitum, Agrie., 46,10. 

Complector est a cum et plecto : adhibetur sensu physico et mo¬ 
rali: «Vitis... quasi manibus quicquid nacta est complectitur » Cic. 
de senect., 15,52. «Me artior somnus complexus est» Cic. de re p.„ 
6,10. —«Causam — philosophiam complecti ». 

Cfr. derivata: complexus -us, complexio, complexor -aris; ex ea¬ 
dem radice: am-plector, am-plexus, am-plexio, am-plexor -aris; 
quae omnia a primigenio plecto derivantur (Cfr. Ernout-Meillet, 
Dictionn. etymol., -s.v. plecto). 

— Similes habes locutiones: complector animo: «considero; com¬ 
mentor [«futuras mecum commentabar miserias» Cic., Tuse., 3,14, 
29]; mentem intendere, mentis aciem, animum intendere ad; consi¬ 
derare cum animo suo; succurrit animo |periculi magnitudo]; ani¬ 
mum et mentem adhibere; in hoc defigere mentem et cogitationem; 
ante oculos ponere, statuere, constituere; perpendere, expendere; ani¬ 
mum advertere; saepe venire in mentem; animum ad rem referre; 
animum adicere ad; te teneat cogitatio»... 

5. Quattuor: scribendum quattuor duobus — tt — singulari qua¬ 
dam ratione phonetica, ut est in graeco xeaseps;, -cet-cape;. 01 i m 
quattuor declinabatur: * quattuores, * quattuora. 

Quattuor in sermone vulgari quattor factum est, et in linguis re- 
centioribus quattro (ital.), cuatro (hisp.), quatre (gall.) 2 . 

6. Reperio: id est 'rem post sedulam inquisitionem (investigatio¬ 
nem) attingo'; invenio autem 'rem forte attingo'; re — pario'. -Ani¬ 
madverte apophoniam, cujus est lex: «vocalis brevis media ante r 
semper mutatur in — e —»: dOre > reddere, tradere; ptirio > repe¬ 
rio, reperit. 

Perpende etiam praeteritum hujus verbi repperi, quod ita scri¬ 
bendum est — duobus p — quia a peperi ducitur \ re -pep (e ) ri] ita 
etiam reppuli, rettuli, reccidi \ 

7. Causas cur: causa alias quoque secum fert constructiones; 
exempla recole: «Iste, hoc causae dicit quod » (subj .) Cic. Verr., 5, 
106. 


2. Cfr. Ernout-Meillet, Dictionnaire etymologique de la langue lat. 4 , Paris 
[Klincksieckl 1959, s. v.; Ernout, Morphologie historique du latin 3 , Paris 
[Klincksieckl 1953, n. 160; Meillet - Vendryes, Traite de grammaire comparee 
des langues classiques 3 , Paris 4 Championl 1963, & 63, & 85. 

3. Cfr. Niedermann, Phonetique historique latine 4 , Paris 1953, & 16; & 20. 

«Ob eam ipsam causam quod. » Cic. de fin., 2,22; de nat. deor., 
2,17. 

«Ob eam unam causam quia» Cic. de fin., 2,45. 

«Nec ob aliam causam ullam... nisi quod tanta est inter eos... 
morum studiorumque distantia» Cic. de amic., 20,74. 

«Propter hanc causam quod» Cic. Verr., 2,131. 

«Satis habere causae quamobrem» Cic. de fin., 3,51. 

«Non justa causa cur»... tanta fieret injuria» Cic. Tuse., 1,16,65. 

«Causa, cur mentiretur, non erat». 

«En causa cur». —«Ea est causa ut»... Liv., 5,55,5. 

«Nihil causae quin » Cic. Pro Quinct., 32. — «Nulla causa est quin». 

«Nihil afferre causae quominus» Cic. de invent., 2,132. 

Cur sensum habet relativi, ut in locutionibus: «causa non est cur» 
[='nihil est quod']; «quid causae, quae causa est cur...» [='quid 
est quod']; et subjunctivus qui consequitur est interrogativus-con- 
secutivus: «cur... misera videatur»; — ut in illa oratione «nihil ha¬ 
beo quod accusem senectutem» est notio consecutiva; cfr. J. Michel, 
Grammaire de base du latin, & 488, d, Rem . 4 . 

8. Unam... Alteram... Tertiam: haec est usitatior enumerandi 
seu recensendi ratio: unus... alter... tertius. Caesar tamen habet: 
«Quarum unam incolunt Belgae, 'aliam’ Aquitani, tertiam...» (de b. 
gall., 1,1); nam post unus adhiberi potest alius vel alter; dici etiam 
potest unus aut primus, nisi primi notio sit notanda. 

9. Quod avocet: Interdum haud facile distinguas utrum quod 
secum ferat sensum explicativum f— declarativum, completivum —i 
an potius cauSalem; cum causalis ab explicativo sensu ortum habue¬ 
rit, ac vel in explicativo causa aliquando contineatur. — Quod cau¬ 
sale indicativo jungitur cum causa vera — a colloquente saltem ita 
aestimata — exprimitur; subjunctivo cum causa non vera aut alio¬ 
rum sententia, non ipsius scriptoris, expromitur 5 . 

10. A. rebus gerendis: l—'perche distoglie dall'attivita'—] Ro¬ 
mani quas voces nos «abstractas» vocamus aliis modis saepe expri¬ 
mebant; in quibus est participium praesens et praeteritum, aut ge¬ 
rundivum [de re futura]: 


4. Cfr. Ernout-Thomas, Syntaxe lat. 2 , & 37; Tescari, Sintassi latina, To- 
rino tSEIl 1957, & 478; M. Bassols, Sintaxis lat. II, & 194, 5. 

5. Cfr. Leumann - Hofmann - Szantyz, Lateinische Gram., Syntax..., & 311 
lExplicatives und kausales quod...1; Paoli, Sintassi latina 3 , & 293; Llobera, 
Grammatica, n. 307; 313; Michel, Grammaire de base du latin 2 , Anvers ISik- 
kell 1962, & 486, a; Ernout-Thomas, Syntaxe lat. 2 , & 304: ... «La completive 
proprement dite (je me rejouis Ide cel que) etait alors proche de la causale 
(je me rejouis parce que)». 

1. «Sol oriens et occidens diem noctemque conficit» Cic. de nat. 
deor., 2, 40, 101 [= ortus et occasus: 'la levata e il tramonto dei 
sole’]. 

«Ineunte aetate». «Diis adjuvantibus ». 

2. «Homerus fuit ante Romam conditam». 

«Ante Christum natum, post Chr. natum». — «Post libertatem 
amissam» ['dopo la perdita della liberta']. 

3. «Liber de contemnenda morte » [= de contemptu mortis]. 

«Ab oppugnanda urbe Poenum absterruere conspecta moenia» 

Liv., 23, 1, 10. ['la vista della muraglia' — ' dell’attacco, delVassalto 
della citta’ — 'la vue des murs' — Tassaut'] 6 . 

11. Faciat: quod verbum plurimum a Cicerone usurpatur = «red¬ 
dat, efficiat». 

12. Infirmius: comparativum «absolutum» sine alio compara¬ 
tionis vocabulo [alquanto, un po' una certa misura, troppo — bas- 
tante, no mucho, demasiado: cfr. Paoli, Scriver latino, & 79-81; Er- 
nout-Thomas, & 193]. 

13. Privet: cum ablativo sine praepositione; apud Ciceronem 
scriptum leges: «privare exilio, dolore, somno, se oculis». 

14. Fere: 'quasi sempre, generalmente’. 

15. Voluptatibus: voluptas 'id quo sensus aut corpus moderata 
fere delectatione explet'. 

16. Haud procul: haud saepe adhibetur in efficienda lito te prae¬ 
sertim cum quibusdam adjectivis et adverbiis: « haud facile dixerim», 
« haud mediocris vir, «haud ignara futuri», «haud alius». Cum verbis 
fere conjungitur his locutionibus haud scio an, haud dubito an —ali¬ 
quando cum verbis erro, ignoro, assentior, nitor —: id saltem apud 
scriptores classicos, nam priscos et posteriores longe alia est liber¬ 
tas. Qua particula semel usus est Caesar, saepius Cicero in locutio¬ 
nibus pervulgatis. —Neque tamen est particula negativa totius oratio¬ 
nis, sed unius notionis seu vocis tantum; attamen, ex ipso negatio¬ 
nis et litotis usu, proprioque suo sensu, intentiore vi quam opposita 
affirmatione rem significat atque ad humaniorem et modestiorem 
dicendi rationem aptius accommodatur 7 . 


6. Cfr. Paoli, Scriver latino, & 3845; Issel£, op. mem., n. 18; Gandino, Lo 
stile latino, Torino [Paravial 1962, 1, 1, 2; Berger, Stylistique lat., n. 68-73. 

7. Cfr. Bassols, Sintaxis latina, II, n. 48 et 175-176; Marouzeau, Traite de 
stylistique latine 4 , 255-260 —ubi verus intimusque sensus negationis et litotis 
expenditur—; Krebs - Schmalz, Antibarbarus der lateinischen Sprache, Basel / 
Stuttgart 1962, s. v. haud; Paoli, Scriver latino, & 196; 321, 3, note 1, 2, 3. 

Sensus igitur locutionis quod haud procul absit a morte, praecisa 
litote, vertitur in affirmativam quod morti proxima sit. 

17. Earum... Causarum: id animadvertas oportet pronomen is, 
ea, id proprie non esse demonstrativum, eo enim neque spa¬ 
tio neque tempore res collocantur. Est tantum pronomen relationis, 
et anaphoricum dicitur quia sese refert ad alia —supra memorata— 
(gr. dvac&epeiv); est pronomen quod ad vocabulum aut ad orationis 
tenorem — seu contextum — refertur 8 . 

18. Si placet: quasi parenthesi includuntur similes loquendi 
formulae: «si placet, sis, si vis, amabo, amabo te, quaeso, credo, 
opinor, ut opinor» 9 . 

19. Quanta: quantus refertur ad magnitudinem, ad numerum: 
'quanto grande’ — ' euan grande ': adhibetur in primis in orationibus 
interrogativis et exclamativis: «quantum malum»: quanto [qual 
grande] male; «quantum periculi adsit» 10 . 

20. Unaquaeque: quisque et unusquisque sensum habent distri- 
butivum atque statutis locis seu casibus usurpantr. Quisque fere ad¬ 
hibetur cum pronomine reflexivo (suus, se), cum interrogativo aut 
relativo (quas quisque), cum superlativo (optimum quemque), cum 
ordinali (decimus quisque), cum comparatio et ut (ut quisque me¬ 
ruerat, ita laudavit)', aliis locis ut latine reddantur 'chacun' — 'cada 
uno ' — 'ciascuno', unusquisque et aliquando singuli adhibenda 
sunt n . 

21. Videamus: id est 'inspiciamus, inquiramus, consideremus'; 
similes habes locutiones: 'in animo versemus (causas), ante oculos 
statuamus; animum intendamus in causas; mentem, cogitationem in 
causas defigamus; causae animum subeant; age nunc, animum refe¬ 
ramus ad causas; causas perpendamus'. Cfr. «Id primum videamus, 
si placet, quatenus amor in amicitia progredi debeat» Cic. de amic., 
11,36. «Nunc ea videamus quae»... Cic. Acad., 2,40. 

22. Nunc autem totam periodum inspiciamus: quae primum con¬ 
junctione etenim inducitur: qua conjunctione res supra memorata 


8. Cfr. Ernout-Th., Syntaxe lat., & 214. —Optima sunt quae a Paoli ( Sin 
tassi lat. 3 , & 105 et Scriver latino, & 98) de hoc pronomine traduntur. 

9. Cfr. Ernout-Th., Syntaxe, & 370; Berger, Stylistique lat., & 158; Paoli, 
Scriver latino, 291,2, a. 

10. Cfr. M. Bassols, Sintaxis lat., I, 214; Paoli, Scriver lat., & 64. 

11. Cfr. Ernout-Thomas, 204, 205; Paoli, Scriver lat., & 115; Leumann-Hof- 
mann - Szantyz, Syntax, & 108, pp. 199-200. 

quodam modo completur et in exponenda Ciceronis mente ulterius 
progreditur. 

Insequitur cum: quo actionem verbi ( complector) eodem tempo¬ 
re fieri significatur ac verbi primarii actionem ( reperio ); cum igitur 
haec actio simul facta exprimatur, cum est vere temporale [cfr. Pao- 
li, Sintassi lat. & 277; Ernout-Th., Syntaxe lat., 259-360] et indica¬ 
tivo efferri debet. 

Deinde, causae explicantur cur senectus misera quibusdam videa¬ 
tur; «cur» causam inducit atque interrogationi praeponitur: quae 
cum sit indirecta, subjunctivo construitur. In quo tamen subjunctivo 
explicando parum attendas velim. Nam, licet ab antiquis temporibus 
subjunctivo saepe efferantur hae propositiones interrogativae, tamen 
legi subjectionis — id est subordinationis seu hypotaxis, ut gramma¬ 
tici loquuntur — vulgus haud libenter se subjecit; ut exemplis utar, 
apud Petronium scriptum est ( Sat ., 76, 11): «Mihi non dixerat quid 
pridie cenaveram»; et apud Plautum ( Men ., 349): «Videamus qui hinc 
egr editur»; et in Terentii Heautontimorumeno, 494: «Scin quid nunc 
facere et volo? —Neque poetae posteriores hac lege constringuntur: 
«Admirari desine, cur fugiunt» (Catul., 69, 10); ac vel in Ciceronis 
Tusculanis, 1,10: «Dic, quaeso, num te illa terrent» [ita Ernout 
( Synt. lat., § 316) legit; alii, contra, ut Drexler, in editione Monda- 
dori: «Dic quaeso: num te terrent.»]; et (Cic. ad Att., 1,1,4): «Vi¬ 
des... in quo cursu sumus» [Ernout et omnes fere codices; alii, ut 
Watt, in editione Oxoniensi: simus] 12 . 

Denique, singulae recensentur causae: quae ita in oratione dige¬ 
runtur ut et numerum quendam efficiant et ex verborum collocatio¬ 
ne concinnitas enascatur: quae aptius intelleguntur si ita versus dis¬ 
ponuntur: 

— unam quod avocet a reb^s gerendis, 

— alteriam quod corpus f&ci&t infirmius, 

— tertiam quod privet omnibus fere voluptatibus, 

— quartam quod haud procul absit a morte. 

Earum, si placet, causarum quanta quamque sit unaquaeque 
videamus. 

Habes etiam clausulas signatas quibus Tullius maxime utitur. 


Josephus M. a Mir, C. M. F. 

In Instituto Pontificio Altioris Latinitatis Professor 
Via Sacro Cuore di Maria, 5, 00197, ROMA 


12. Cfr. Ernout-Th. , Synt. lat. & 316; Bassols, Sintaxis lat., II., 171-173. 



DE ALOISIO TRIPEPI CARDINALE 


Inter clarissimos doctissimosque viros, qui Regii Julii, in urbe 
pulcherrima et ornatissima Italiae Inferioris saeculo XIX florue¬ 
runt, tempore postremus, non dignitate quidem, Aloisius Tripepi est 
collocandus. 

Is Cardeti a. d. IX Kal. Julias a. D. MDCCCXXXVI, amplissima 
et marchionali natus est familia. 

Admodum puer, ut vitae ecclesiasticae initiaretur. Societati Jesu 
nomen dedit atque litterarum latinarum graecarumque magistro usus 
est Didaco Vitrioli, qui princeps in certamine poetico Hoeufftiano 
ab Academia Regia disciplinarum Nederlandica indicto, carmine 
illo, c. t. Xiphias, aureum praemium reportavit. 

Incredibili quadam mentis celeritate praeditus, se ad ingenuarum 
artium studia contulit atque Homeri, Pindari, Vergilii, Horatii, ce- 
teorumque poetarum carminibus maxime delectatus, poeticae totus 
se tradidit, tantumque in ea profecit, ut puer annos natus non ma¬ 
gis tredecim, cum in lucem carmen latina lingua concinnatum, edi¬ 
disset, aequalium animos virorum in se converteret atque eorum 
benevolentiam, amicitiam, familiaritatem sibi conciliaret. Adules¬ 
cens, cum studiorum causa Neapolim petivisset, ut optimos philo¬ 
sophiae magistros Societatis Jesu audiret et optima quaeque perdis¬ 
ceret, in beata Parthenopeia regione non otiosus moratus est, sed 
temporibus subsicivis quam plurimos juvenes conduxit ut omni stu¬ 
dio in mathematicam incumberent. 

Anno MDCCCLXIII, adversa valetudine, facere non potuit quin 
desereret Jesu dulce sodalicium. Anno insequenti, a Mariano Ricciar- 
di, Reginensi Archiep. Romae, sacerdos creatus, in patriam missus 
est ut sollertem sacrorum alumnis instituendis operam daret, quo 
perarduo munere Tripepius noster maxima cum sui laude plurimo¬ 
rumque alumnorum, erga quos speciem boni parentis prae se ferebat, 
profectu est perfunctus. Ille, qua sua ingenii praestantia, non modo 
bonas litteras, verum etiam disciplinas, maxime coluit et docuit. 

Pro maximis quibus pollebat litterarum optimarum artium orna¬ 
mentis, contiones orationesque sacras habuit, et tam plane, tam 
perspicue, tam dilucide dixit, ut non saepe sed saepius clamores fe¬ 
cerit. Inde cum Romam revertisset, rhetoricam, eloquentiam, theo¬ 
logiam, philosophiam, mathematicam, litteras graecas et latinas, in 
quibus maxime excelluit, docuit. 

Cum illis temporibus in Italia flagitiosorum secta hominum, qui 
Christi lucem odio insectantur, tam contumeliis cum furore saepe- 

Franciscus Aloise 


numero in Pontificem Maximum insaeviret, omni ope atque opera 
enisus est, ut inimicorum Christiani nominis vim imminueret. 

Ille enim non modo omnem dicendi facultatem ad Ecclesiae uti¬ 
litatem retulit; verum etiam studio et ardore scriptis eorum errores 
debellare numquam destitit. Per quattuor et viginti annos, singulis 
haebdomadis, dissertationes de Summis Pontificibus habuit, et cir¬ 
culos et congregationes virorum doctorum instituit, qui rem nomen¬ 
que Christianum defenderent. Scriptor doctrina excultus rerumque 
non limatus, plenus animi, vehemens, creber sententiis, sua scripta 
in catholicorum scriptiones, quae vel cotidie vel in dies certos vul¬ 
gari solent apud nos; ephemeridum q. t. Scienzia Cattolica e Papato, 
et UOsservatore Romano moderator fuit. 

Caducae gloriae contemptor, omnes dignitatis gradus affectavit. 
Nam a Pio IX hymnographus pontificius creatus est, in quo munere 
a Leone XIII, qui Tripepium in deliciis habuit, est confirmatus. 

Ab eo primum judex librorum notandorum atque Cubicularius 
intimus supra numerum factus est, legatus in Lusitanos missus 
est ut Oporti Episcopo sacrae purpurae insigne deferret; postea 
inter antistites domus Pontificis Maximi adlectus eodemque tempore 
Sacri Consilii ad causas rerum judicatarum dirimendas judicibusque 
adsignandis referendarius, tum ab Actis Sacri Consilii studiis histo¬ 
ricis promovendis, Canonicus Vaticanus, adlectus inter judices in 
haeresim, denique Sanctae Romanae Ecclesiae tabularius, Supremi 
Consilii sacris Ritibus praepositis ab Actis, proximus ab Eminentis- 
simo Viro publicis Ecclesiae praeposito atque ab arcanis notis; in 
extremum, mense Aprili, a. D. MCMI, a Leone XIII in publico Con¬ 
sistorio in amplissimum Purpuratorum Patrum Collegium est coop¬ 
tatus. 

Tripepius opera inedita amplius centum voluminibus continen¬ 
tur: inedita decem et amplius reliquit. 

Cum ad senectutem pervenisset, Aloisius Tripepi, in Deum pieta¬ 
te'vitaeque aequabilitate morumque suavitate praestantissimus, an¬ 
nos septuaginta natus, e vita excessit. 


Franciscus Aloise 

Summi Pontificis Cubicularius intimus 
LONGOBARDI (Cosenza) in Italia 

Livrea, E. — Colluto: II ratto di 
EI ena. Casa Editrice R. Patron, 
Bologna, 1968. Pag. LVIII-275. 
L. 3.900. 

Laudandum sane propositum Prof. 
E. Livrea e tenebris educendi Collu- 
thum scriptorem serioris epicae grae- 
cae ejusque opus quod “Helenes rap¬ 
tus” inscribitur. Primum in intro¬ 
ductione de vita Colluthi ejusque 
scriptis agitur, de textus traditione 
atque codicibus, de bibliographia 
ad editiones, versiones, disputationes 
criticas atque exegeticas cet. quod at¬ 
tinet (pag. XI-LIII). Deinde sequitur 
textus graecus cum accurata interpre¬ 
tatione italica selectoque apparatu cri¬ 
tico (pag. 6-51). Reliquam denique 
partem voluminis eamque per amplam 
quae explicatione indigent, linguisti- 
ce, stilistice, historice annotantur 
(pag. 55-247). In indice verborum 
extremi operis Colluthi voces memo¬ 
rantur (pag. 251-271). 

Greco, A. - Monaco, M. - Carett- 
toni, G. — Aspetti delVumanesi- 
mo a Roma. Istituto di Studi Ro¬ 
mani, Roma, 1909. Pag. 94. 

Quae in hoc volumine continentur 
lectiones habitae sunt per curriculum 
ab auctoribus anno academico 1967- 
1968 recurrente Institutoque Studiis 
Romanis fovendis curante. Quarum 
lucubrationum ope cimi, professores 
italici quantum momentum habuerit 
urbs Roma ad litteras artesque renas- 
centes quod attinet eruditissime dis¬ 
putant. Indicem saltem earum lecto¬ 
ribus praebeamus: I. Michele Mo¬ 
naco : Avvenimenti politici, economi- 
ci e sociali (p. 9). II. Aulo Greco: 
Momenti e figure delVU mane sinto 


romano (p. 31j. III. Gianfilippo 
Carettoni : La riscoperta dei monu¬ 
menti romani (p. 73). Opus finitur 
indice nominum scriptorumque me¬ 
moratorum et indice tabularum XXII 
photographicarum (p. 87-92). 

Staccioli, R. A. — Modelli di edi- 

fici ctrusco-italici. I Modelli votivi. 

Sansoni editore, Firenze, 1968. 

Pag. 114; tavole LXVII. 

Cum maxima sit lacuna in archi¬ 
tectura tusca atque italica documen¬ 
torum quibus constet quibus tegu¬ 
mentis seu tectis templa olim cooperi¬ 
rentur, archaeologi fragmenta votiva 
in primis exploraverunt quae for¬ 
mam monumentorum funerariorum 
haberent. 

Prof. R. A. Staccioli, superioribus 
investigationibus fretus, praecipua 
praeterea hujus modi monumenta 
quae exstant colligit eaque LXVII 
tabulis photographicis repraesentat. 
Fragmenta votiva quae in regionibus 
Etruriae, Latii et Campaniae non 
hellenicae sunt inventa saeculaque 
VII-I a. Chr. spectant, religiose ac- 
curateque ab auctore explorantur. 
Primum igitur unumquodque exem¬ 
plum votivum R. A. Staccioli descri¬ 
bit (p. 15-66); deinde propria seu 
notas cujusque fragmenti archaeolo- 
gici exprimit documentalemque virtu¬ 
tem significat. In fine operis pros¬ 
tant indices locorum effossorum, mu¬ 
seorum, nominum propriorum. 

Syme, R. — Ten Studies in Tacitus. 

Clarendon Press, Oxford, 1970. 

Pag. 152. 40s net. 

En decem de Tacito disputationes 
quarum indicem lectoribus commoda- 

mus: I. The Senator as Historian. 

II. How Tacitus Came to Historv. 

«■ 

III. Tacitus on Gaul. IV. Marcus 
Lepidus, Capax Imperi. V. Some Pi- 
sones in Tacitus. VI. Personal Na- 
mes in Annales I-VI. VII. Obitua- 
ries in Tacitus. VIII. The Historian 
Servilius Nonianus. IX. The Friend 
cf Tacitus. X. The Political Opinions 
of Tacitus. Addenda. Index of Per¬ 
sonal Names. 

Quae decem de Tacito disputatio¬ 
nes distinctae videntur non tantum 
propter res cjuae in eis agitantur ve¬ 
rum etiam propter originem earum- 
cjue finem; tres enim primae dispu¬ 
tationes et decima in scholis non nul¬ 
larum universitatum sunt habitae; 
caput IV, V, VI ad investigationem 
historicam et criticam textualem per¬ 
tinent ; ceteris capitibus de rebus 
quae in persona Taciti quamdam qua¬ 
si unitatem habent, diserte agitur; 
demum caput X controversiae desti¬ 
natur de tempore quo Annales exara¬ 
ti sunt deque origine scriptoris his¬ 
torici. 

Loyen, A. — Sidoinc Apollinmre, t. 

II, Lettres (livres I7Y), t. III, Let- 

tres (livres \T-IX). “Les Belles 

Lettres”, Paris, 1970, F. 42 et 38. 

Sidonii Apollinaris Litterae adeo 
praestant ut fontes praecipui videan¬ 
tur ad vitam Occidentis saec. V cog¬ 
noscendam atque illustrandam, prae¬ 
sertim ad historiam litterariam quod 
attinet. Inde opportunissimam jure 
putamus editionem Prof. A. Loyen 
vol. II et III Sidonii Apollinaris nu¬ 
per vulgatam. Praemittitur primum 
introductio locupletissima ubi de mo¬ 
mento historico litterarum agitur (Le 
i livre et PAmbassade de 467. L’e!e- 
vation a 1’episcopat et les sieges de 
Clermont. L’exil. I^a date de publi- 
oation des deux derniers livres. La 


noblesse senatoriale. L’Eglise, les 
Clers et les Fideles. Les Barbares); 
auctor quoque pertractat epistularum 
in litteris latinis momentum; postea 
de textu litterarum ejusque traditione 
per codices disputatur. Deinde textus 
latinus patet, duplici columna duplici 
numero signata, accurata versione 
francogallica instructus. Textus et 
interpretatio in altero volumine inse¬ 
quitur ita ut primo vol. libri I-V et 
secundo libri VI-IX litterarum Si¬ 
donii contineantur. Litterae illustran¬ 
tur annotationibus quae in extremo 
volumine prostant cum chronologia 
earum litterarum et indice nominum 
propriorum in secundo volumine: 
quae volumina recensenda curavimus 
quaeque lectoribus commendamus. 

Winterbottom, M. — M. Fabi Quin¬ 
tiliani institutionis oratoriae libri 
duodecim. Tom. I, libro I-VI. Pag. 
XXVI1-364; Tom. II, libri VII- 
XII. Phg. VI1-775. Oxonii e ty- 
pographeo Clarendoniano anno 
MCMLXX. 45s net vol. 

Scriptorum Classicorum Bibliothe¬ 
ca Oxoniensis duobus his novis vo¬ 
luminibus honestatur quibus M. F. 
Quintiliani opera nuper edidit M. 
Winterbotton cura qui ea recognovit 
brevique annotatione critica instruxit 
Non nullam de voluminibus lectoribus 
praebeamus notitiam. Ad primum vo¬ 
lumen quod spectat, praefatio prae¬ 
sertim codicum traditioni dicatur; 
indice editorum et virorum doctorum 
qui infra laudantur et compendiorum 
indice et siglis praemissis, textus la¬ 
tinus sex priorum librorum Quinti¬ 
liani exstat brevi apparatu critico in¬ 
structus. Volumen alterum libros VII- 
XII continet. Index nominum et lo¬ 
corum ad utrumque volumen perti- 
nentium utilissimum reddit opus. 
Universitati Oxoniensi Professorique 

M. Winterbotton quam maximas ha¬ 
bemus gratias quod hac nova Quinti¬ 
liani nos donarunt editione, quam 
omnibus probatum iri magistris et 
alumnis et magnopere sine dubio in 
deliciis fore existimamus. 

Winterbotton, M. — Problems in 
Quintilian. University of London, 
Institute of Classical Studies, 1970. 
Pag. 225. 

Hic liber ab Instituto Studiorum 
Classicorum Universitatis Londinien- 
sis editus verum exstat supplementum 
superioris operis a M. Winterbotton 
parati cujus antea recensionem cri¬ 
ticam fecimus. Si sententiam auctoris 
observamus, utrumque volumen una 
simul legendum est; nam aliter qui¬ 
dam de Quintiliani adspectus, quam¬ 
vis non multi, obscuriores in opere 
superiore manent quae novo opusculo 
illustrantur. Indices uniuscujusque 
partis libri quae continent evidenter 
ostendunt: I. The older manuscripts 
of Quintilian (pag. 3-35); II. Ortho- 
graphy (pag. 35-61); III. Notes 
Quintilianae (pag. 61-219). Finiunt 
demum volumen “Index locorum”, 
“Index rerum”, “Addenda”. 

Mugler, Ch. — Archimede, t. 1: De 
la sphere et du cylindre. La mesu- 
re du cercie. Sur les conoides et les 
spheroides. “Les Belles Lettres”, 
Paris, 1970, Pag. XXXIII-258. 
F. 45. 

Tria Archimedis scripta geometri¬ 
ca hac editione vulgantur. Volumen 
exordium sumit erudita introductione, 
ubi Prof. C. Mugler non nulla de cla¬ 
rissimi sapientis syracusani vita ha¬ 
bet de ej usque operibus, in quibus 
enumerantur plurimae machinae et 
.artificia, experimenta in Syracusarum 


portu, scripta theorica, inventa Archi¬ 
medis in disciplinis mathematicis pu¬ 
ris et mathematicis quae rebus appli¬ 
cantur ; auctor quoque inquirit quo 
modo Archimedes opera sua vulgave¬ 
rit eaque quae exstant indice consig¬ 
nat non nulla de docendi munere ex¬ 
ponens ; postea de operibus sive om¬ 
nino sive partim deperditis loquitur 
momentumque Archimedis in scien¬ 
tiis mathematicis ostendit. Reliquae 
introductionis paginae textui dicantur, 
ubi manu scripta graeca et latina edi¬ 
tionesque recensentur. Deinde textus 
apparet castigata elegantique interpre¬ 
tatione instructus trium opusculorum 
geometricorum quae notitia quadam 
praevia annotationibusque subse- 
ouentibus explicantur. 

Picard, G. — Rome. Coli. Archaeo- 

logia mundi. Ed. Sequoia-Elsevier, 
Bruxelles, 1969. Pag. 284. 

Inter volumina corporis, cui index 
“Archaeologia mundi” est, opus G. 
Picard magnopere eminet. Primo li¬ 
bri capite historiam archaeologiae ro- 
manae describit, quae originem quo¬ 
dam modo habuit in cineribus Hercu¬ 
lani Pompeiorumque effodiendis; 
praecipuas locorum romanorum effos¬ 
siones enarrat auctor non tantum in 
Italia verum etiam in multis aliis re¬ 
gionibus Europae, Africae, Orientis 
peractas. Altero capite Prof. G. Pi¬ 
card de quaestionibus ac viis ar¬ 
chaeologiae romanae in effossionibus 
perficiendis disertissime agit, necnon 
de fictilibus quae inveniuntur, de 
restituendo urbis situ, de imaginibus 
ac picturis, de monumentis funerariis 
ceterisque ad archaeologiam roma- 
nam quod spectat. 

Opus Prof. G. Picard nova rerum 
archaeologicarum romanarum tracta¬ 
tio nobis videtur eaque hodierna et 
novisimis in investigando rationibus 



82 


Bibliographia 


ac viis confirmata pulcherrimisque 
imaginibus vivo colore depictis ac 
photographicis exornata. 

Monteil, P. — Theocrite, Idylles 
(II, V, VII, XI, XV). Presses 
Universitaires de France, 1968. 
Pag. 168. 

En tibi, humanissime lector, et 
accuratissima et jucundissima editio 
quinque Theocriti idylliorum dorico- 
rum, quibus praeit introductio, ubi 
praecipua Theocriti vitae operumque 
colliguntur, necnon et quaestiones 
quoque praecipuae de traditione tex- 
tuali, bibliographia, lingua. Quae ad 
linguam Theocriti in primis spectant 
quaestiones in quodam compendio ex¬ 
ponuntur, quod “ Precis sur la langue 
de Theocrite” inscribitur quodque, 
vel reliqua introductione amplius, huic 
volumini magnam afferet utilitatem. 

Idyllia brevissimo apparatu critico 
instructa opportunis annotationibus 
explicantur prout res postulat atque 
necessitas scholasticorum quibus edi¬ 
tio destinatur. Haec sunt idyllia quae 
in volumine prostant: Id. I: Les Ma- 
cjicicnnes. Id. V: Chevrier et Berger. 
Id. VII: Les Tlialysies. Id. XI: Le 
Cyclope. Id. XV: Les Syracusaines. 

Pomeroy Harrington, K. — The 
Rontan elegiae poets. Ed. Norman: 
Universitv of Oklahoma Press, 
1968. 

Haec abundans selectio quattuor 
poetarum elegiacorum latinorum, tum 
commentariorum tum eruditione in¬ 
troductionis, iis in primis scholasticis 
destinatur qui poeseos latinae non 
mediocres facti sunt jam certiores. 
Textus stabilitus est ab auctore qui 
quamplurimis disputationibus criticis 
aliorum scriptorum usus est recentis- 
sima inventa secutus hodiernae inves¬ 


tigationis criticae. Finis quem Proi". 
K. Pomeroy Harrington sibi propo¬ 
suit hanc poematum selectionem effi¬ 
ciendo locosque Catulli, Tribulli, Pro¬ 
pertii Ovidiique saepe conferendo, 
non aliud videtur quam scholasticos 
adjuvare ad adquirendam poeseos la¬ 
tinae per hoc genus elegiacum cogni¬ 
tionem. 

In introductione, quae ex 67 pagi¬ 
nis constat, dilucide eruditeque disse¬ 
ritur de elegia apud graecos ac roma- 
not atque de Catullo (pag. 25-31), de 
Tibullo (pag. 31-43), de Propertio 
(pag. 43-54), de Ovidio (pag. 55-61),. 
non nullis quoque de disticho elegiaco 
disputatis. Notulae atque commenta¬ 
tiones, quibus textus illustratur, lin¬ 
gua anglica sunt conscriptae. 

La Penna, A. — Orazio e la morale 

mondana europea. Sansoni Editore, 

Firenze, 196D. Pag. 184. 

Nihil dubii est quin Horatius apud 
plurimos sapientes litteratosque viros 
tamquam magister artis vivendi ex¬ 
stiterit. Prof. A. La Penna Horatium 
nobis vindicat temptavisse sensum 
quendam “laicum” vitae, quamdam 
immo vivendi voluptatem. Quam vi¬ 
vendi voluptatem Horatius collocat in 
ratione illa antiqua quam “democri- 
team viam” appellare licet. Juxta hanc 
legulam morum homo libertatem in 
primis interiorem colit atque defendit, 
adeo ut mores rei publicae seu com¬ 
munitatis statalis eam minime pertur¬ 
bent. Per hanc viam democriteam at¬ 
que epicuream incedere Horatius ni¬ 
titur : vis vitae atque momentum vo¬ 
luptati temporis praesentis est concre¬ 
ditum et homo vita frui tantummodo 
valet cum sese liberare assecutus est 
metu rerum crastinique diei anxietate; 
momentum enim vitae in eadem 
fruenda super terram consistit. Nun¬ 
tius quidem Horatii moralis ad ho- 



Bibliographia 


83 


mines europaeos hic plane videtur: 
“ outharkcia” laica, seu libertas animi 
interior. Quae fides laica ac terrena 
non tantum in homine uno privatoque 
manet, verum etiam ceteros praeser¬ 
tim homines conjungit ut per naturae 
dominationem justitiaeque progressum 
in eandem vivendi rationem perve¬ 
niant. 

Hanc regularum vivendi rationem 
horatianam Prof. I^a Penna exponit 
eruditissime Venusini poetae carmina 
passim memorando subtiliterque ea 
interpretando, ut Horatius ante ocu¬ 
los nostros nostraque aetate assurgat 
homo recens, vividus, hodiernus pla¬ 
neque europaeus. 

Breglia, L. — L'arte romana nelle 

monete delVeta imperiale. “Silva¬ 
na”. Editore d’arte, Milano, 1968. 
Pag. 236. L. 12000. 

Hoc sibi auctores et editores propo¬ 
suerunt : legentes facere certiores 
tantummodo studiosos, magis quam 
rei peritos, de ratione ac momento 
—in praesens minus notis— nummo¬ 
rum roinanorum aetatis imperialis ad 
melius cognoscendam illorum tempo¬ 
rum artem. 

Materia accuratissime seligitur ex 
optimis tum italicis tum exteris col¬ 
lectionibus. Iis ergo monetis splen¬ 
didae imperatorum imagines revocan¬ 
tur atque exprimuntur. Duae quoque 
introductiones B. Bianchi Bandinelli 
de universa arte romana et L. Bre¬ 
glia de monetis nova luce conspergunt 
hanc archaeologiae romanae amplissi¬ 
mam dicionem. Ope CCC1II imagi¬ 
num seu illustrationum quae primum 
mensura originaria deinde amplifica¬ 
tae afferuntur unaquaeque eaque se¬ 
lecta moneta investigatur. Nihil est 
nobis dubii quin opus L. Breglia ad 
xdteriores investigationes novam tu- 
tamque aperuerit viam. 


Maiuri, A. — Er coi ano e la villa dei 
papiri. Istituto Geogratico de 
Agostini, Novara, Pag. 39. 

Hoc opusculum quod lectoribus 
nostris offerimus pulcherrimum est 
itinerarium archaeologicum per ur¬ 
bem illam Herculanum a cimo, viro 
A. Maiuri exaratum. Optima charta 
papyracea optimisque imaginibus tum 
nigris tum variis vividisque coloribus 
impressis urbs illa in archaeologia 
romana celeberrima quasi e ruinis ci¬ 
neribusque suis mirum in modum 
consurgit adeo ut viator sibi nunc 
temporis videatur libere deambulare 
per urbis vicos, per forum, per tea- 
trum, per basilicam, per templa, per 
thermas, per palaestram virorum fe¬ 
minarumque, per domos privatas “Vi¬ 
llamque tandem illam papyrorum” 
ubi tot documenta artis cultusque hu¬ 
mani feliciter sunt inventa. Miracu¬ 
lum quasi fecerunt editores qui tam 
paucis paginis tanta in re archaeolo- 
gica in lucem protulerunt; quam ob 
rem eis auctorique hujus per Hercu¬ 
lanum itinerarii significanter gratu¬ 
lamur. 

Pasquale, M. — Epitetto, II Manua¬ 
le. lapigia Editore, Bari, 1968. 
Pag. 127. L. 1000. 

Haec nova versio Manualis Epic¬ 
teti philosophi vestigia sequitur edi¬ 
tionis Teubnerianae cui est index 
“Epicteti dissertationes ab Arriano 
digestae ” Lipsiae anno 1916 in lucem 
editae. Sed primum in introductione 
auctor de Epicteti vita deque philoso¬ 
phia quae in Manuali continetur di¬ 
serte loquitur. Deinde textum sequi¬ 
tur Epicteti accuratissima versione 
italica conversus scitissimoque com¬ 
mentario instructus, ubi cogitata, quae 
explicatione indigent, illustrantur a 
Prof. M. Pasquale qui locos praeci- 

puos antiquorum scriptorum M. A. 
Aurelii, D. Laertii, Simplicii, Cicero¬ 
nis, Senecae ceterorumque memorat 
cum Epicteti conferendo. 

Hac via ac ratione novus Epictetus 
ante hodiernos homines apparet, ve¬ 
rus perpetuusque hominum ad mores 
conformandos institutor. 

Manni, E. — Lucio Sergio Catilina. 
Ed. Palumbo, Palermo, 1969. 
Pag. 230. L. 2800. 

Catilinae species atque figura —ut 
ipsius auctoris verbis utamur— ani¬ 
mos studiosorum hominum semper 
allicit qui appetunt praecipua histo¬ 
riae humanae momenta in praesens 
quasi revocare. Nonne id videtur ex¬ 
pressio quaedam studii libertatis at¬ 
que justitiae apud homines in primis 
vero temporibus illis criticis quibus 
res socialis atque politica periclitan¬ 
tur et ab omnibus vehementer agi¬ 
tantur? Totius conjurationis Catilina¬ 
riae historia retractatur quinque ca¬ 
pitibus quorum index: 1. I precedenti 
della congiura (pag. 9-29), 2. II pro- 
grama di Catilina (pag. 31-66), 3. 
Uasicme (pag. 67-91), 4. La sconfitta 
di Lentulo (pag. 93-138), 5. La ca- 
duta di Catilina (pag. 139-160). Pro¬ 
fessor E. Manni Catilinam proponit 
non ut vulgarem rerum novatorem 
sed justitiae in eo studium vindicat 
adversus imperium Ciceronis Sena¬ 
tusque absolutum ac rei publicae sta¬ 
tum exstructurasque politicas altioris 
renovationis indigentes. 

Ville, G. — Dictionnaire de VAr- 
cheologie. Librairie Larousse, Pa¬ 
ris. 1968, Pag. 256. 

Corpus lexicorum officinae libra¬ 
riae Larousse quod “Dictionnaires de 
V homine du XX sil cie” inscribitur, 
novo locupletatur volumine de uni¬ 


versa archaeologia. Totius enim hoc 
lexico archaeologiae quasi summa seu 
compendium lectoribus proponitur. 
Ibi populi, urbes locique memorantur 
ut eorum populorum humani cultus, 
artes, instituta ad oculos recentium 
hominum revocentur. Quo opus ver¬ 
saverit, facile praecipua in re archaeo- 
logica inveniet quae sive ad scriptu¬ 
ram seu alphabetum sive ad rationes 
technicas novissimarum effossionum, 
sive ad scientias quas auxiliares vul¬ 
go appellamus, sive ad quamque vo¬ 
cem technicam ab archaeologis saepe 
usitatam spectant. 

Opere quoque praecipua bibliogra¬ 
phia continetur clarissimorum omnis 
aetatis omnium archaeologorum. 

Meersseman, G. G. — Problemi di 

storia della Chiesa antica sec. II- 

IV. Ed. “Vita e Pensiero”, Milano, 
1970. Pag. 520. L. 6500. 

Volumen constituunt lectiones ha¬ 
bitae m. septemb. a. 1967 a peritissi- 
mis viris ad profesores historiae ec¬ 
clesiasticae in seminariis italicis. Qui¬ 
bus lucubrationibus intenditur hodier¬ 
num praebere conspectum hujus dis¬ 
ciplinae historicae ut recentia nostra 
tempora expostulant. In re igitur per 
ampla investigatio intra fines saec. 
II-IV Ecclesiae circumscribitur pos¬ 
terioribus periodis historiae ecclesias¬ 
ticae in alias lectiones habendas pro¬ 
tractis. 

En tibi, lector, lucubrationum in¬ 
dex cum peritissimis earum auctori¬ 
bus: G. G. Meersseman, Finsegna- 
mento della storia ecclesiastica nel 
quadro delle discipline teologiche; L. 
Polverint, Societa. antica e cristia- 
nesimo; M. Sordi, Impero romano e 
cristianesimo; J. Colson, L'organisa- 
tion ecclesiastique aux deitx premiers 
siccles de VEglise; M. Maccarrone, 
Lo sviluppo dclVidea delVepiscof ito 

nel II secolo e la fortnazione dei sim- 
bolo della catedra episcopale; A. Fe- 
rrua, Problemi archeologici per Vin- 
segnamento della storia ecclesiastica; 
G. D. Gordi ni, Le fonti agiografi- 
chc; A. Rimoldi, 11 culto di San 
Pietro; F. Bolgiani, Patrologia- e 
storia della Chiesa■ antica; I. Da Mi¬ 
lano, La spiritualitd cristologica dei 
Padri apostolici agli ini si dcl mona¬ 
che simo. 

Fonseca, C. D. — Medioei'o canoni - 
cale. Ed. “Vita e Pensiero”, Mi- 
lano, 1970, Pag. 214. I.. 5500. 

Ipse auctor propositum operis no¬ 
bis declarat: Minime intenditur aliud 
quam retractare historiam atque ex¬ 
perientiam institutionis canonicalis 
societatis christianae saec. XI-XII in 
re sociali, religiosa, spirituali quod 
spectat. 

Si tua interest en operis index: 
Parte prima : II formarsi di una cos- 
cienza storica canonicale attraverso 
polemiche giurisdizionali e storiogra- 
fiche (pag. 3-71). Parte seconda: Con¬ 
tributo al “Corpus consuetudinum ca¬ 
nonicarum italicarum” (pag. 73-189). 
In extremo opere prostant ut in ap¬ 
pendice non nulla de Regulis medii 
aevi canonicorum cum indicibus no¬ 
minum, codicum, tabularum seu do¬ 
cumentorum quae in bibliothecis tum 
Romae tum Italiae asservantur. 

Soazzoso, P. — Richerche sulla strut 
tura dei Hnguaggio dello Pseudo- 
Dionigi Areopagita. Ed. “Vita e 
Pensiero”. Milano, 1967. L. 6000. 

Introductionem ad legenda oj>era 
pseudo-dionysiana hoc volumine auc¬ 
tor nobis offerre intendit, ut tutiore 
pede mysticum scriptorem tot linguis- 
ticis difficultatibus passim obrutum 
expeditius legendum ingrediamur. 
Quem ad finem Prof. P. Scazzoso 


haec capita diserte pertractat: I. Ca- 
rattere dei Hnguaggio dei Corpus. 11. 
La liturgia —• Chiesa nel Corpus e 
la parola che la sprime. 111. L’apofa- 
tismo, anima della liturgia — Chiesa 
pseudo-dionisiana. IV. II Hnguaggio 
dei Corpus. 1'architettura e 1’iconogra- 
fia bizantina. V. Rivelazioni dei Hn¬ 
guaggio sui terna della contemplazio- 
ne. VI. Riflesi dello pseudo-Dionigi 
nel mondo hizantino e nel Medio Evo 
occidentale. 

Parecchi Autori. — Contributi dell' 
Istituto di Archeologia, vol. IT. Ed. 
“Vita e Pensiero”, Milano, 1969. 
Pag. 160. L. 6000. 

Cum primum volumen a peritis et 
studiosis rerum archaeologicarum 
summa exspectatione esset receptum, 
Institutum Archaeologiae Mediola¬ 
nense in lucem alterum volumen ede¬ 
re constituit quod lectoribus recen¬ 
sendum manibus versamur. In eo in¬ 
veniuntur quinque lucubrationes qua¬ 
rum liceat non nullam exhibere no¬ 
titiam. C. Bozzi vascula Italiotarum 
investigat quae in collectione archaeo- 
logica R. Paribeni asservantur; R. 
Del Monaco de quaestionibus criti¬ 
cis agit quae ad picturam Tuscorum 
saec. V spectant; M. P. Rosignani 
magna documentorum copia nondum 
in lucem editorum exornationem ar¬ 
chitectonicam in materia aenea per¬ 
tractat ; R. D’Andria annotationes 
quasdam affert de musivis quae in 
Palatio Imperiali Constantinopolitano 
inveniuntur; A. Ruggiu demum occu¬ 
pationi Brixiae a Longobardis inves¬ 
tigandae vacat. 

Steindl, E. — Luciani Scytharum 
Colloquia. Lipsiae in aedibus Teub- 
nerianis 1970. Pag. XIV-88. 

Opus praefatione initium sumit, ubi 
quare hoc nomine dialogi Scytharum 

recte significentur, erudite disseritur 
necnon quae fuerit eorum historia; 
non nulla praeterea de ordine horum 
libellorum dicuntur et demum de Lu- 
ciani codicibus quibus haec Scytha- 
rum Colloquia tradita sunt, agitur. 
Adduntur conspectus editionum Lu- 
ciani, conspectus Luciani codicum 
quibus Scytharum Colloquia insunt. 
Tandem textus graecus Colloquiorum 
prostat accuratissimo apparatu critico 
instructus; indice nominum et loco¬ 
rum opus finitur. 

Westerink, L. G. — Olympiodori in 
Platonis Goryiam commentaria. Ex 
aedibus Teubnerianis Lipsiae anno 
1970. Pag. XX1-313. 

Ut mos est in edendis textibus 
graecis et latinis officinae librariae 
Teubnerianae, L. G. Westerink in 
primis adspectum criticum fere unice 
tractat de codicibus in universum pri¬ 
mum agendo et deinde de codice Mar¬ 
ciano. Ante textum graecum editio¬ 
nes praecipuae, commentationes, si¬ 
gla demum consignantur; deinde tex¬ 
tus Olympiodori graecus inseritur 
apparatu critico illustratus. Huc ac¬ 
cedit quod indices auctorum, nomi¬ 
num, verborum, index quoque gram¬ 
maticus haud parva utilitate donatur 
opus. 

Milhan, M. E. — Apicii decem libri 
qui dicuntur de re coquinaria et 
excerpta a vinidario conscripta. Lip¬ 
siae ex aedibus Teubnerianis, 1969. 
Pag. XV-116. 

Hac editione duo opera distincta 
quamvis minime secernenda includun¬ 
tur ; utrumque opus quod Apicio tri¬ 
buitur, conscriptum esse videtur no¬ 
vissimis quarti saeculi annis vel quin¬ 


ti primis, ita ut ad infimam latinita¬ 
tem quae dicitur spectent. Quae alia¬ 
que pertractat introductione M. E. 
Milhan hanc novam editionem studio¬ 
sis latinitatis praebens. Non nullas 
praeterea annotationes grammaticas 
de dicendi genere et orthograpica ra¬ 
tione, de usu temporum verbalium, 
de codicibus tandem praecipuis qui¬ 
bus utrumque opus ad nos pervenit. 
Conspectus librorum cum abbvrevia- 
tionibus datur, ubi editiones consig¬ 
nantur, necnon omnes traductiones 
recentiores dissertationesque et anno¬ 
tationes selectae. 

Hac praefatione facta textum la- 
tinum adire licet, ubi quamvis locu¬ 
tionibus verbisque infimae latinitatis 
lautissimas compositiones culinarias 
Apicii jucundissime invenies. 

Courtney, E. — C. Valerii Flacci 

Aryonauticon libri octo. Ex aedi¬ 
bus Teubnerianis Lipsiae a. 1970. 
Pag. LVII1-192. 

In praefatione haec tractantur 
quae cognoscantur digna aestimamus: 
1. De textus traditione. II. De codice 
Vaticano. III. De codice Sangallensi 
restituendo. IV. De necessitudine 
duae inter S et 'V intercedit. V. De 

i. 

Vaticani apographis. VI. De exceptis. 
VII. De corruptelae quibusdam gene¬ 
ribus (transpositiones dicimus, addi¬ 
tiones, falsas verborum divisiones, 
adsimilationes, errores quos psycho¬ 
logicos vocaveris, suppositiones, per¬ 
mutationes vocum similium, interpo¬ 
lationes). VIII. De orthographia. IX. 
De editionibus praecipuis. X. De hu¬ 
jus editionis rationibus. Deinde index 
insequitur librorum et commentatio¬ 
num in apparatu laudatarum conspec¬ 
tusque siglorum. Deinde textus lati- 
nus librorum octo apparet selectissimo 
apparatu critico locupletatus. Index 
nominum opus exornat. 

Faranda, R. — IJIstituzione orato¬ 
ria di Marco Fabio Quintiliano. 
Unione Tipografica Torinese 
(U.T.E.T.), Torino, 1968. Vol. 
primo, pag. 778. L. 8500. Vol. se- 
condo, pag. 778. L. 8500. 

De litteris latinis meritissimum 
aestimamus Prof. R. Faranda quod 
monumentum vere aere perennius ad 
M. Fabii Quintiliani rhetoris hispani 
laudem duobus his voluminibus exe¬ 
gerit. Opus plane perfectum absolu- 
tumque. In primo prostat volumine 
introductio in qua dissertissimus (pii 
est auctor de quaestionibus ad Quin¬ 
tilianum spectantes disputat: de vita 
rhetoris ,ej usque vicissitudinibus, 
praesertim vero de necessitudinibus 
cum Imperatoribus qui eum Romae 
apud se habuerunt tantisque benefi¬ 
ciis, ut institutoris officia muneraque 
erga juvenes expeditius obiret, cumu¬ 
laverunt ; de Quintiliani familia, de 
ejus proposito studioque integerrime 
servandae linguae latinae et oratoriae 
intra canones regulasque Ciceronis 
adversus omne geniis novitatum exte¬ 
rarum; de “Institutione oratoria ” 
qua Quintilianus quandam quasi for¬ 
mam mentis in juvenibus ronianis 
conformare cupiebat optimorum ma¬ 
jorum traditionem rationemque ora¬ 
toriam et stilisticam insecutus. Dein¬ 
de auctor de iis quae opere Quintilia¬ 
ni continentur agit ut denique appen¬ 
dice quadam critica de codicibus fuse 
eruditeque agitet quaestiones. 

Per utilem annotationem bibliogra- 
phicam aestimamus eatnque selectam 
ac recentem. Ad interpretationem itali- 
cam quod spectat omne auctor tulit 
punctum, praesertim cum genus di¬ 
cendi ad sermonem quodam modo di- 
labens religiose observaverit, quae 
praecipua virtus Insititutionis orato¬ 
riae videtur una cum indole operis 
didascalica. 


M. F. Quintiliani Institutio oratoria 
XII libros comprehendit quorum sex 
primos primo quoque volumine inter¬ 
pretatur auctor reliquosque sex alte¬ 
ro volumine colligit. In quo volumine 
in postremis operis paginis utilissimus 
prostat rerum nominumque index 
quem adire licet ad quoslibet Quinti¬ 
liani locos facile memorandos. 

Simonetti, M. — La letteratura cris- 

tiana antica greca e latina. Sanso- 

ni - Academia, Milano, 1969. 
Pag. 422. L. 1500. 

Litterae Christianae e Christiana doc¬ 
trina vitaque oriri debebant cutn 
mysterium Christi, quod mira mun¬ 
dum donavit vivendi credendique no¬ 
vitate, novo quoque dicendi genere 
necessario esset hominibus exponen¬ 
dum. Id sibi proposuit auctor: histo¬ 
riam litterarum tum graecarum tum 
latinarum perlustrare duplici operis 
parte; in prima enim de litteris Chris¬ 
tianis jam inde ab earum origine us¬ 
que ad pacem quam constantinianam 
appellamus, ubi scitissime agitur de 
Novo Testamento, de scriptis in sa¬ 
cris litteris spirantibus, de operibus 
apocryphis, de initio poeseos Christia¬ 
nae, de apologetis graecis saec. II, de 
scriptis haereticis saec. quoque II, de 
litteris adversus haereses, de scripto¬ 
ribus alexandrinis saec. 111, de ope¬ 
ribus hagiographicis. Altera autem 
parte haec maximi momenti continen¬ 
tur quae saeculum IV et V compre¬ 
hendunt : Controversia arriana. Scrip¬ 
tores qui in Syria, Palaestina, Asia 
Minore regionibusque occidentalibus 
opera conscripserunt. Litterae quae 
in monasteriis sunt exortae. Scripto¬ 
res Syriae aliarumque regionum fini¬ 
timarum, Scriptores Aegypti Libyae- 
que. Poesis Christiana occidentalis 
cum Prudentio principe. Hieronymus, 
Augustinus ejusque sectatores inimi- 

cique. Opus utiliter finitur annota¬ 
tione bibliographica rerumque indice 
analitico. 

Frisk, H. — Griechisches etymolo- 
gischcs Worterbuch. Lieferung 21 
(coi. 961-1056: - cpuoa). Lie¬ 

ferung 22 (vol. 1057-1154: qruoaXoc; 
- ufyf). Cari Winter Verlag, Heidel- 
berg, 1969-1970. 

Ex quo H. Frisk arduum suscepit 
opus anno 1954 edendi hoc lexicon 
graecum etymologicum, fasciculi leniter 
sed tuto quasi iter facientes ex offi¬ 
cina libraria C. Winter Heidelbergae 
prodierunt. Auctorem editoremque 
salvere jubemus quod optimis omini¬ 
bus duos fasciculos suscepimus ulti¬ 
mos quibus operi feliciter imponitur 
finis. Hoc opere absoluto credimus 
lexicographiam graecam in quaestioni¬ 
bus ad etymologiam vocum quae spec¬ 
tant, magnopere summo gaudio atque 
utilitate studiosorum peritorumque 
linguae graecae locupletatam esse, ita 
ut qui deinceps rationem cujuslibet 
verbi graeci etymologicam inquiren¬ 
dam suscipiat, hoc lexicon Prof. H. 
Frisk necessario adeat consulendum. 

Cancelli, F. — Marco Tullio Cice¬ 
rone: Le leggi. Arnoldo Mondado- 
ri Editore, Firenze, 1969. Pag. 273. 
L. 2000. 

Praeter utalicam interpretationem, 
quam jure accuratam, Ciceronianae 
menti fidelem hodiernoque tamen di¬ 
cendi generi accommodatam existi¬ 
mamus, Prof. Philippus Cancelli Ci¬ 
ceronis opus “De legibus” scitissima 
eruditissimaque instruit intfloductio- 
ne. In ea lector inveniet auctorem 
disputantem de comparatione Cicero¬ 
nis cum Platone, de exstructura et 
tempore quo scriptum “De legibus” 
est exaratum, de ejus doctrina philo¬ 
sophica, de fontibus philosophicis pri¬ 


mi libri, de aestheticis historiogra- 
phicisque rebus, de religione, de re 
politica. Duplici postea columna tex¬ 
tus insequitur latinus videlicet et ita- 
licus trium librorum Ciceronianorum. 
Unoquoque libro converso, per utiles 
adduntur annotationes quo res Cicero¬ 
nianae pateant dilucidiores. 

Laugier, J. L. — Tacite. Edit, du 
Seuil, Paris, 1969. Pag. 190. 

Quamplurimis Tacitus arcanus, ab¬ 
ditus, obscurus videtur, tum quod ad 
personam scriptoris ingeniumque, tum 
quod ad dicendi genus aliaque aeta¬ 
tis adjuncta spectant. Nonnihil vitae 
Taciti revelare J. L. Laugier hoc ope¬ 
re sibi proposuit, nam juxta auctoris 
sententiam Tacitus multo minus quam 
videtur arcanus est et inter historiam 
et fabulam quandam cum eo necessi¬ 
tudinem familiaritatemque videre pos¬ 
sumus, ita ut ante oculos nostros vi¬ 
vus inducatur. Tacitus ipse, si scripta 
ejus intento animo inspicimus, aeta¬ 
tem revelat suam ut et Plinii Junioris 
litterae et inscriptiones et monetae et 
monumenta et poetae. Praeterea Ta¬ 
citus homo publicus fuit: senator, in 
quindecimviris adnumeratus, jconsul, 
Asiae proconsul, saepissime Plinii lit¬ 
teris memoratus. 

Cochrane, C. N. — Cristicmesimo 

e cultura classica. Societa editrice 
TL MULI-NO, Bologna, 1969. 
L 6800. 

N. 'Cochrane, cimus, historiae 
Professor, investigare nititur hoc 
opere evolutionem quae peracta est 
aetate sane illa qua Christianorum 
doctrina ac religio per totum terra¬ 
rum orbem graecum atque romanum 
pervulgatae sunt. Quapropter initium 
sumit auctor ex tempore augusteo, 
quod sibi videtur quasi expressio 
summa cogitationum liberalium quas 



Bibliographia 


89 


plurimi rei publicae sapientes habue¬ 
rant statum quoclam modo conside¬ 
rando ut naturalem condicionem ad 
liberum personae humanae incremen¬ 
tum atque perfectionem. Qua rerum 
politicarum humanarumque ratione 
imperatores eo plane intendebant ut 
ordinem in perpetuum duraturum 
constituerent atque stabilirent. Ita se- 
se imperatores humanissimi saec. II 
usque eo gesserunt donec ea personae 
humanae reverentia atque stabilitas 
tardiore imperio deperdita est. Etsi 
Constantinus magnopere adlaboravis- 
set religione Christiana fretus ad eum 
ordinem politicum socialemque resti¬ 
tuendum, ejus tamen tentamina in 
irritum inciderunt adeo ut magna in¬ 
de exoriatur quaestio seu interroga¬ 
tio de terrena civilique nuntii Christia¬ 
ni significatione. Responsa e patribus 
postnicenis in primis ex Augustino 
eruuntur; qui omnes cogitabant civi¬ 
tatem terrenam hominum immo etiam 
Christianorum explicationem seu de¬ 
fensionem tantum habere, quamvis 
ad tempus, in vera illa “Dei civitate”. 

Paladini, V. — De Marco, M. — 

Lingua e letteratura m-ediolatina. 

Casa editrice Prof. Riccardo Pa- 
tron, Bologna. 1970. Pag. 317. 
L. 4400. 

Transitus sane rerum exstat Me¬ 
dium Aevum. Quam indolem illius 
aetatis investigare sibi proposuerunt 
cimi, auctores ad rem linguisticam ac 
litterariam quod spectat, ut aliquam 
utilitatem afferrent scholasticis in 
primis universitariis. In amplissima 
enim vero dicione litteraria medii 
aevi Prof. Paladini et De Marco 
summam seu compendium efficere 
conantur praecipua illa tantum opera 
inquirendo quae specialem auctorita¬ 
tem momentumque artisticum, histori¬ 
cum, litterarium haberent. Praefatio¬ 
ne peracta, in duas opus partes divi¬ 


ditur quarum prima “Lingua Medio - 
latina” inscribitur, ubi de lingua lit¬ 
teraria et vulgari, de linguae littera¬ 
riae elementis, de linguae evolutione, 
de generum litterariorum traditione 
atque innovatione peritissime pgunt 
auctores. In altera vero parte cui est 
index “Letteratura Mediolatina” , lit¬ 
terae barbarae, carolinae, feuda- 
les, scholasticae, eruditae pertrac¬ 
tantur. Indice linguistico, rerum no¬ 
tabilium nominumque explicit liber. 

Castagnoli, F. — Topografia e ur¬ 
banistica di Roma antica. Istituto 
di Studi Romani, Cappelli Editore, 
Bologna. 1969. L. 6000. 

En tibi, si tua interest Romam ea 
qua erat urbanistica ratione constitu¬ 
ta recognoscere, mira cimi. Prof. F. 
Castagnoli descriptio recentissimis ar- 
chaeologiae adjumentis peracta. Indi¬ 
cem universum inspiciatnus oportet 
ut aliquam tanti operis notitiam adi¬ 
piscantur lectores: Caput I. — Gli 
elementi geografici. Caput II. — 
Storia della cittd ab ejus originibus 
usque ad Vandalorum irruptionem. 
Caput III. —- Popolasione e amminis- 
trazionc della cittd. Caput IV. — Gli 
elementi della urbanistica, ubi plateae, 
strata, moenia, aquarum ductus, cloa¬ 
cae, pontes, aedes, aedificia publica, 
basilicae, porticus, aedificia ad spec¬ 
tacula habenda, thermae, bibliothe¬ 
cae, aulae, pinacothecae, tabernae, 
mercatus, horrea, statuae, columnae, 
arcus, fontes, putei, nymphaea, do¬ 
mus, horti, sepulcra vivide describun¬ 
tur ad optimas imagines photographi- 
cas, quae in extremo opere prostant, 
auctoribus lectores conferentibus. Ca¬ 
put V. — Caratteri dell'urbanistica di 
Roma. Caput VI. — Aspetti cultura- 
li cd uinani dell'urbanistica di Roma. 
Caput VII. — L’idea di Roma e i 
monti menti antichi. 

Appendice annotationes vadii ge- 

neris colliguntur (parte 1), necnon 
per ampla offertur lectoribus biblio¬ 
graphia (parte II), corrigenda et ad¬ 
denda demum prostant cum indice 
analitico et imaginum photographi- 
carum quibus res in opere illustran¬ 
tur. 

Gottfrield, G. — Estudios de psi- 
cologia pastoral. Ed. Studium, Ma- 
drid, 1969. Pag. 221. 

In dicione pastorali plures arctio- 
resque in dies videntur necessitudines 
Theologiae cum Anthropologia recen¬ 
ti, sive Psychologia, sive Sociologia, 
sive Medicina. Hoc in praesens volu¬ 
men hac via procedit. Quaestiones 
maximi momenti recognoscuntur at¬ 
que retractantur, quarum plurimi du¬ 
ces spirituales, confessores, paedagogi 
conspectum quendam universum ha¬ 
bere volunt scientiarum harum re¬ 
centium rationibus hodiernis usi. In 
libro G. Gottfrield minime formulas 
quasi tutas commodare contendit sed 
materiam tantum colligit ad quandam 
rationem seu theoriam pastoralem fu¬ 
turam, ubi species hominis christiana 
nequaquam praetereatur. Qui volu¬ 
men manu versaverit haec inter plu¬ 
ra inveniet: La angustia dei hombre 
moderno; Masturbacion juvenil; El 
hombre en espera de su salvacion; 
Educacion; Autoeducacion dei niaes- 
tro; Formacion para el sacerdocio; 
Lagunas de la educacion sacerdotal de 
nuestros seminarios; Desaliento y 
confianza en Dios dei sacerdote. 

Castorixa, 1'. — Petronio Arbitro: 
J)al ‘‘SATYRICON” : “Cena Tri- 
malchionis”, ‘‘Troiae balosis”, 
“Pelium civile”. Casa Editrice 
Prof. Riccardo Patron, Pologna, 

1970. Pag- 234,. L. 3500. 

1 laec Petronii interpretatio noti in¬ 
tegra —ita auctor mentem aperit 


suam— qua textum apparatu critico 
destitutum sed critica jam ratione 
stabilitum comitamur ad hujus cor¬ 
poris usum, quamquam in lucem pro¬ 
dit post plurimas versiones petronia- 
nas quae Fellini taeniloae photogra- 
pliicae causa floruerunt, nihil tamen 
cum eis certare contendit. Praecipuus 
enim hujus laboris finis est planum 
facere SATY EICON haud dubie 
auctoris ignoti opus esse, non aetatis 
neronianae sed saeculi 11 p. Chr. 
ineuntis, cujus in spirituali temperie 
opus inde constituamus oportet. Quod 
nihil obstat Satyrici merito artistico 
sed ampliorem ei conspectum cultu- 
ralem tribuit, ut patet ex duobus 
praecipuis excerptis poeticis quae su¬ 
persunt Cenaeque Trimalchionis ad¬ 
duntur. 

Praeter per amplam introductionem 
ubi “Satyricon” hac ratione tracta¬ 
tur: 1. 11 “Satyricon” e la questione. 
2. L’ambiente storico e sociale. 3. 11 
“Bellum civile” e la “Troiae halo- 
sis”. 4. T^a questione della lingua, 
post non nullas annotationes textus 
prostat latinus italica interpretatione 
instructus. 

Canovas del Castillo, I. M. — Dia- 

logo. Ed. Apostolado 'de la Prensa, 
Madrid, 1966. Pag. 198. 

Vox “dialogus” saepissime in om¬ 
nium ore personat. Dialogum seu co¬ 
lloquium dicimus cum Deo et cum 
omnibus hominibus optimae volunta¬ 
tis qui sive intra Ecclesiam sive ex¬ 
tra eam in orbe terrarum conversan¬ 
tur. Sed priusquam cum hominibus 
colloquamur, cum Deo nobis loquen¬ 
dum est. Idcirco primum cum Deo 
colloquium: sermonem cum Deo ha¬ 
bere, Deum auscultare, mentem verae 
orationis cibo enutrire. Quam ob rem 
Pater J. M. Canovas del Castillo hoc 
volumine cpiod “DIALOGO” inscri¬ 
bitur, uberem suppetit materiam ad 

cogitandum cum Deo de varia re col¬ 
loquendo. 

Gosztonyi, A. — EI hombre y la 
Evolucion. La Antro pologia- Lilosd- 
fica de Teilhard de Chardin. Ed. 
Studium, Madrid, 1970. Pag. 229. 

“Centrum cogitationis Teilhard 
—ut ipsius Alexandri Gosztonyi ver¬ 
bis in praefatione utamur— occupat 
homo”. Quapropter ab auctore ea 
quae ad anthropologiam teilhardianam 
explicandam necessaria ducuntur, 
subtiliter tractantur. Opus quod re¬ 
censendum curamus, expositio quae¬ 
dam est universa praecipuarum quaes¬ 
tionum in omnibus operibus a Teil¬ 
hard de Chardin agitatarum sub evo¬ 
lutionis tamen luce conspectarum. 
Haud parvum adjumentum lore pro 
certo habemus hoc volumen iis in 
primis qui in doctrina anthropocentri- 
ca ad mentem Teilhard de Chardin 
investiganda operam insumant. 

Guerrero, E. — Teilhard de Char¬ 
din. Ed. Studium, Madrid, 1969. 
Pag. 179. 

Si opera Patris Teilhard de Char¬ 
din, in iis quae ad humanas divinas¬ 
que res maxime spectant, nulla habe¬ 
rent merita, nemini dubium esset quin 
tam accurate penitusque ejus scripta 
a peritissimis quibusque investigatori¬ 
bus explorata sint et quam plurima de 
re opera exarata, adeo ut veram eam- 
que per amplam bibliothecam consti¬ 
tuant. E. Guerrero in tanta bibliogra¬ 
phia teilhardiana id sibi hoc opere 
proposuit: fideliter mentem Teilhard 
de Chardin exponere ut lectores ha¬ 
beant veram praecipuorum cogitato¬ 
rum teilhardianorum cognitionem 
viamque tutam assequantur, ne nimis 
urgeri patiantur a vehementibus Teil¬ 
hard sectatoribus neque ab infestis 
hostibus qui eum quasi heresis auc¬ 


torem, populi Dei corruptorem rui¬ 
namque Ecclesiae Christi criminantur. 

Garcja-Salve, F. — La joven que 
desper16 mujer. Ed. Studium, Ma¬ 
drid, 1969. Pag. 202. 

Quarta haec operis editio —paucis 
annis tantummodo elapsis— signum 
est quanta in eo merita inveniantur 
quantoque studio puellae in primis 
susceperint volumen. Quasi brevia¬ 
rium exstat institutionis humanae 
christianaeque puellis praesertim quae 
materiam ad cogitandum ac legendum 
expetunt quae sibi incitamento inser¬ 
viat per ardua vitae itinera. Prima 
operis parte quasi indices viae dantur 
quibus itinera recte cognoscantur. Al¬ 
tera autem parte impetus datur atque 
incitamentum quo in summa juga as¬ 
census fiat animosior. Nihil nobis du¬ 
bii est quin puellae manu quasi du¬ 
cendae sint hoc opere ut quondam ju¬ 
re maturae mulieres expediantur ho¬ 
diernae puellae. 

Hilsdale, P. — Oracioncs de San 
Labio. Ed. Apostolado de la Pren¬ 
sa, Madrid, 1966. Pag. 250. 

Renovatio liturgica, studia biblica, 
progressus oecumenicus ardens apud 
christifideles suscitarunt studium pri¬ 
vatam habendi orationem quae Sacris 
Litteris in primis niteretur. Quam ob 
lem per opportunum volumen salu¬ 
tamus P. Hilsdale qui praecipuos 
sancti Pauli locos excerptos in ora¬ 
tionis formam redegit, ita ut Paulus 
potius quam de Deo, cum Deo collo¬ 
queris induci videatur. Quo factum est 
ut in libro et novitas et vis mira elu¬ 
ceant ad orationem habendam optima 
sapientia theologica humanaque con¬ 
ditam. Utilissimum redditur opus in¬ 
dice tematico, indice orationum pri¬ 
vatarum, indice orationum in Exerci- 

tiis et Secessibus Spiritualibus reci¬ 
tandarum. 

Zenetti, L. — Religion y musica mo¬ 
derna. Ed. Studium, Madrid, 1969. 
Pag. 290. 

Nostris quidem temporibus quibus 
de re omni ab omnibus facile dispu¬ 
tatur, sive de “Indice librorum”, sive 
de matrimonio mixto, sive de lingua 
latina ej usque fortuna, sive de caeli¬ 
batu clericorum, sive de “pilula” ce- 
terisque materiis, quid mirum si ho¬ 
dierna musica sacra etiam in contro¬ 
versiam vocetur? Quidni, ut quorun- 
dam verbis utamur, cultus sacer ni¬ 
mis hieraticus vehementioribus nume¬ 
ris recentibus excitetur? Dum non 
nullae consociationes parochiales, coe¬ 
tus juveniles, folia periodica novam 
musicam optimo omine salvere jubent, 
alii “abominationem in loco sacro” 
vident... Hoc ergo libro L. Zenetti, 
juvenum parochus peritusque musicae 
jassicae (“jazz”) spiritualiumque can¬ 
ticorum (“spirituals”) cognitor lecto¬ 
res facere vult certiores de statu 
quaestionis, de argumentis ac rationi¬ 
bus, de temptaminibus ad musicam 
recentem spectantibus. 

Egenolf, H. A. — Segunda carta a 

los Tesalonicenses. Herder, Rarce- 
lona, 1970. Pag. 105. 

Qui commentarium H. A. Egenolf 
alterius epistulae ad Thessalonicenses 
legerit, laborem in exponendo accura¬ 
tum exquisitumque percipiet, ita ut 
perspicue intellegat commentarium 
miram esse symbiosim quandam exe- 
gesis scientificae et curae pastoralis. 
Paulus namque apostolus vividam vi¬ 
tae communis in pristina Ecclesia 
praebet imaginem simul atque licen¬ 
tias falsasque doctrinas in eandem 
Ecclesiam irrepentes ciriminatur at¬ 
que denuntiat; quae omnia impugna¬ 
re sive Ecclesiae rectorum interest 


sive fidelium Christianorum qui so¬ 
brii vigilesque in fide inter homines 
versantur Dominum Jesum exspec¬ 
tantes. 

Sch terse, F. J. — Carta a los He- 

breos. Herder, Barcelona, 1970. 
Pag. 152. 

Epistula ad Hebraeos in veteri jam 
Ecclesia tamquam scriptum specialis 
indolis inter libros sacros aestimaba¬ 
tur. Itaque epistula, etsi theologicorum 
cogitatorum altitudine sit praedita,, 
tamen non nihil saepe de auctoritate 
distractum est qua reliquae epistulae 
paulinae fruuntur; nemo autem hodie 
de ejus canonica acceptione dubitaret. 
Auctor enimvero —qui forsitan qui¬ 
dam sit theologus vel sacrarum lit¬ 
terarum peritus vir— considerationi¬ 
bus theologicis superare contendit et 
fidem titubantem morumque debilita¬ 
tes in Christianis illius aetatis et ini¬ 
micitiam mundi apostasiaeque peri¬ 
culum ; quae omnia illa Ecclesiae ad¬ 
juncta cum a nostris nihil fere dis¬ 
crepent, hoc F. J. Schierse commen¬ 
tarium ad Hebraeos magno nobis erit 
adjumento qui eisdem periculis ver¬ 
samur. 

ScmvANK, B. — Primera carta de 

San Pedro. Herder, Barcelona, 
1970. Pag. 145. 

Benedictus Schwank, qui apud suos 
Ordinis Benedictini sodales theolo¬ 
giam tradit, bene gessit quod primam 
Beati Petri apostoli epistulam com¬ 
mentario ad animi commodum spiri¬ 
tuale instruxit. Haec enim Petri q>is- 
tula fuit consolatoria Ecclesiae om¬ 
nium temporum, quam et fides et 
mens ad optima referens omnia et vi¬ 
sio historiae universae christiana, 
magna fortitudine solacioque in rebus 
adversis affecerunt. Vix in scriptis 
Novi Testamenti inveniri aliud potest 

<luod tam recte pristinae communita- 
tie Christianae spiritum ostendat; in 
ea enim epistula praecipua Ecclesiae 
primae in credendo et in cogitando 
declarantur, quibus oratio nostra ad 
Dominum altiorem sensum nancisce- 
tur theologicum et ecclesialem. 

Lopez Riocerezo, J. M. — Hac ia 

una- autentka educacion sexual. Ed. 

Studium, Madrid, 1969. Pag. 164. 

Si quid inter plura humanum ge¬ 
nus magis per saecula forsitan negle¬ 
xerit nihil aliud videtur quam de se- 
xualitate in minoribus quaestio. Adu¬ 
lescentes enim naturali suae curiosi¬ 
tati satisfacere coacti, non aliter ple¬ 
rumque id assequebantur nisi clam 
rem vel locos vel personas minime 
ceterum commendabilia adeundo. Quod 
malum vel alia pejora vitandi causa, 
auctor omnes ad sexum quae spectant 
quaestiones audacter aggreditur trac¬ 
tandas eo quidem consilio ut parentes 
et juvenum institutores ad manus 
praesto habeant optima eaque neces¬ 
saria in re adjumenta. En paucis ver¬ 
bis opus quod verum est compendium 
ubi simpliciter sed scientifice de re¬ 
bus quae sexum nostrorum minorum 
attingunt J. M. Lopez Riocerezo di¬ 
serte ac dilucide agit. 

Stunzi ■- Bodmer - Sporri - Herr- 

mann. — Educacion sexual. Ed. 
Studium, Madrid, 1969. Pag. 80. 

En quattuor de re quoque sexuali 
disputationes a peritissimis quibusque 
scriptoribus exaratae, quarum indi¬ 
cem lectoribus praebeamus: R. Stunzi, 
T.a sexualidad en ei desarrollo dei ni- 
no; H. G. Bodmer, La educacion 
scxual en Ia escuclct; K. Sporri, Pe- 
ligros sexuales y Derecho penal ju¬ 
veni!; A. Herrmann, Fc y educacion 
sexual. Opus nemo improbabit quip¬ 


pe quod et parentibus et sacerdotibus 
utilissimum videatur, praesertim cum 
institutio religiosa minime tantum in 
doctrina christiana edocenda circum¬ 
scribatur verum etiam quasi ad aeta¬ 
tem adultam et ad ejus praecipuas 
quaestiones sit introductio, in quibus 
sine dubio quaestio de rebus ad sexum 
spectantibus vehementissime ab om¬ 
nibus agitatur. 

L. Dominique. — Vivir su verdad: 

“EI dialogo de Sor Sonrisa”. Ed. 

Herder, Barcelona, 1968. Pag. 194. 

L. Domitiique —vulgatiore nomine 
apud hispanos “Sor Sonrisa”—, quae 
ob dulcissimas ejus cantilenas undis 
radiophonicis et televisivis per orbem 
longe lateque diffusas nemini est in¬ 
cognita, vitae suae privatae librum 
legentibus praebet, in quo non solum 
vocationis suae quasi secretum no¬ 
bis revelare contendit sed etiam ve¬ 
rum ac genuinum nuntium nobis 
quoque concredere. Indolem hujus li¬ 
bri spiritualem significare opus est, 
nam L. Dominique continuum eurn- 
que naturalem sermonem cum Chris¬ 
to sponte sua conserit quo animi le¬ 
gentium arripiuntur. Is namque qui 
legerit, statim exquisitum L. Domini¬ 
que percipiet ingenium in historia vo¬ 
cationis ej usque progressibus ena¬ 
rrandis. Nihil dubii est quin hoc tes¬ 
timonium cognoscere magnopere in¬ 
tersit ad novum Ecclesiae vultum 
contemplandum, quae sese tempori¬ 
bus accomodare exoptat verumque 
dialogum, cum aequalibus habere con¬ 
tendit. 

Varios. — Quia de formacion s acidi. 

Ediciones y Publicaciones Espano- 
las. (E.P.E.S.A.), Madrid, 1968. 
Pag. 158. Ptas. 80. 

Opus a peritissimis in re viris 

conscriptum necessitati respondet 
adulescentes instituendi in doctrina 
sociali christiana, prout nostra aetate 
Pontificum Romanorum Joannis 
XXIII (“Mater et Magistra’') et 
Pauli VI (“Ecclesiam suam’’) instan- 
tior cura expostulat. Quapropter 
auctores communem navarunt ope¬ 
ram ut juvenum institutores manu 
eos quasi ducerent hujus libri adju¬ 
mento ad ineundam rerum socialium 
disciplinam institutionemque; hoc 
enim auctoribus fuit propositum: ho¬ 
minem in adulescentibus conformare 
socialem, communis operae capacem, 
ad colloquium cum aliis hominibus 
apertum. Ecce totius operis index, 
cujus res tractandas maxime cognos¬ 
cere omnium intererit: 1. — For ma¬ 
don sodal. 2. — Nuestra rcalidad 
sodal. 3. — Actitudes sociales que hay 
que desarrollar. 4. — La educacion 
es un proceso de socializacion. 5. — 
Aplicacion a diversos niveles o am¬ 
bientes. Tecnicas especiales. A nexos. 

A. Padovano. — EI Dios lejano. EI 
hombre moderno en su busqueda 
de su fe. Ed. “Sal Terrae’’, San- 
tander, 1968. Pag. 225. 

Si quo signo annotatur hodierna 
theologia, quis dubitet curam in pri¬ 
mis esse pastoralem? Recentissima 
enim theologia vincula potissimum 
quibus homines conjunguntur inqui¬ 
rit, hac vero nostra aetate qua omnes 
fere homines in operam communem 
adlaborare nituntur in iis quae ad hu¬ 
mana maximi momenti negotia per¬ 
tinent. Nullum tamen negotium ho¬ 
minibus praestantius quam quid de 
Deo cogitent vel quo pacto de Deo 
exprimant opinionem. Auctor igitur 
has quaestiones hoc volumine aggredi¬ 
tur inquirendas atque persolvendas: 
quo modo sacerdos vel laicus Chris¬ 
tianus colloqui hodie debet cum aliis 


hominibus qui cum divinum myste¬ 
rium sentiant, tamen id nomine atque 
expressione donare nesciunt? quae di¬ 
cenda iis qui ut puri merique homi¬ 
nes viventes quandam beatitudinem 
sunt assecuti, etsi exilitate ac vacui¬ 
tate vitae imo pectore excrucientur? 
Aequales nostros et cum amore et 
cum libertate animi colloquamur opor¬ 
tet. Opus auctor in duas partes divi¬ 
dit quarum ecce prima: Recens homo 
se ipse inquirit vitaeque propriae sig¬ 
nificationem: “existentialismi” doc¬ 
trinae praecipui duces inducuntur: 
J. P. Sartre, M. Heidegger, K. Jas- 
pers, S. Kierkegaard, G. MarceL 
praeter non nullos in litteris egregios 
scriptores ut F. Dostoyevsky, T. 
Wolfe, F. Kafka, A. Camus, J. D. 
Salinger, W. Golditig, V. Orwell, D. 
Hammarskjold, I. Bergman. In alte¬ 
ra parte qualis ab Ecclesia Catholica 
nostra aetate Deus hominibus sit 
proponendus disputat auctor testimo¬ 
niis fretus Scripturarum, Ecclesiae, ip¬ 
sorum hominum de Deo uno ejusque 
personis, amore, intellegentia ceteris- 
que maximi momenti argumentis 
theologicis. 

Hekder. — Nuevo Catecismo para 
adultos. Version integra. Ed. Her- 
der, Barcelona, 1969.' Pag. XXIV- 
512. Ptas. 300. 

Novus adultorum Catechismus ab 
Instituto Superiore Catecheticae in 
urbe Nimega praeparatus, jam diu in¬ 
de desiderabatur ex quo periti hol- 
landici textum ad institutionem reli¬ 
giosam tradendam animadverterunt, 
prout recens disciplina pastoralis ex¬ 
postulabat, minime veteri rationi ac 
viae obnoxium nostris temporibus 
esse hominibus impertiendum. Adeo 
ergo in re periti in communem ope¬ 
ram incubuerunt ut ab episcopatu hol- 
landico catechismus novus probaretur 

annoque 1966 in lucem ederetur. No¬ 
vus adultorum catechisnius non tan¬ 
tum in Hollandia optimis ominibus 
ex officinis librariis prodiit verum 
etiam ubicumque locorum est vulga¬ 
tus, ibi omnium plausu susceptus est. 
Quod apud hispanica lingua loquen- 
tes idem contigit. Namque domus edi- 
trix Herder hispanicam interpretatio¬ 
nem vulgandam dederat accuratissi¬ 
mam, qua textus integer a peritis hol- 
landicis exaratus legentibus tradeba¬ 
tur. Ut opus omnino absolveretur 
editores duobus appendicibus docu¬ 
menta collegerunt, ubi argumenta 
consignantur quae vehementius in 
controversia exagitantur, necnon et 
praecipua corrigenda quae ex aucto¬ 
ritate ecclesiastica adjungi textui de¬ 
bent. Salvere ergo jubemus novum 
adultorum catechismum hollandicum 
quo nuntius christianus dicendi gene¬ 
re hodierno hodiernis hominibus pro¬ 
mulgatur. 

Dreissen, J. — Diagnostico dei cate 
cismo holandes. Ed. Herder, Bar- 
celona, 1970. Pag. 153. Ptas. 100. 

Paucis paginis prof. J. Dreissen 
adspectus exponit psychologiae re¬ 
ligiosae, paedagogicos, sociologicos, 
quos auctores in conscribendo Cate- 
chismo Hollandieo ante oculos habue¬ 
runt. Tribus capitibus quorum index: 
I. Estructura dei “Catecismo holan¬ 
des”. II. La estructura fundamental 
antropologica y cristologica dei “Ca- 
tecismp holandes”. III. Correspon- 
dencia de la imagen dei hotnbre y la 
imagen de Cristo. IV. Lo nuevo en 
el “Catecismo”, et externa et inter¬ 
na exstructura catechismi inquiri¬ 
tur, ut jure discriminentur res quae 
in eo laudantur vel improbantur. Hoc 
volumine fontes hollandici de re 
adeuntur, praesertim vero et ipse 'Ca- 
techismus et “Grondlijnen voor een 
vernieuwde schoolkatechese” quae in¬ 


scribuntur. Ubi amplam Catechismi ex¬ 
positionem J. Dreissen fecit, postea 
de impugnationibus agit, adeo ut pru¬ 
dens accuratumque fiat examen re¬ 
rum seu argumentorum in primis 
quae minus certa in disceptando cri¬ 
ticis videantur. 

Haring, B. — Shalom: Paz. lil sa¬ 
cramento de la reconciliacion. Ed. 

Herder, Barcelona, 1970. Pag. 358. 

B. Haring, qui ex opere quod “La 
ley de Cristo” inscribitur, omnibus 
est notissimus scriptor, novum de dis- 
ciplina morali volumen conscripsit sub 
hebraico indice quo “shalom” id est 
“pax” significatur. Hoc opere sibi 
auctor proponit de poenitentiae sa¬ 
cramento disserere tamquam de ve¬ 
hiculo quo pax Dei hominibus affer¬ 
tur. Jam diu de hoc sacramento cum 
tristitia quadam atque timore actum 
erat; B. Haring contra tamquam sum¬ 
mae laetitiae, magnae spei, optimi 
nuntii pacis diutissimae sacramentum 
poenitentiae contemplatur, quippe 
qui homines eo tantummodo cum Deo 
proximisque concilientur. Eximius 
theologus moralis munus confessarii 
considerat tamquam officium “fra¬ 
tris inter fratres”, “nuntii gaudii pa¬ 
cisque”; non nullis capitibus de con¬ 
scientia rite conformanda agit, quod 
omnino necessarium auctori videtur 
ad maturitatem Christianam adquiren- 
dam. Prae ceteris caput XVIII emi¬ 
net, ubi ultimae B. Haring opiniones 
exponuntur de quaestionibus sexua¬ 
libus atque conjugalibus dilucide, so¬ 
brie, prudenterque tractatis. 

J. Lacroix. — Los hombres ante el 

fracaso. Ed. Herder, Barcelona, 
1970. Pag. 280. Ptas. 240. 

“Casus adversus” (hispanice vulgo 
“el fracaso”) e media cogitatione vi- 

taque hominum assurgit. Ideo pertis- 
simi in re viri in communem operam 
incumbentes J. Lacroix moderante, 
“casum adversum” ejusque genera 
penitus investigare conantur ut inde 
quandam universam philosophiam 
eruant atque constituant. Duo itaque 
psychologi (J. Nuttin et R. Carpen- 
tier) philosophiam experimentalem 
“casus adversi” in modo quo mutuo 
homines communicantur. Rei oecono¬ 
micae peritus investigator (F. Pe- 
rroux) et ethnologus (J. Poirier) “ca¬ 
sum adversum” ostendunt hodiernae 
nostrae eoconomiae, tertii quoque 
mundi qui dicitur, et eorum populo¬ 
rum qui summum progressum attige¬ 
runt. Medici et psychiatrae (J. Sara¬ 
no, J. Hochmann, A. Levy-Valensi) 
quaestiones medicas pertractant atque 
temptare nituntur psychoanalysim, 
phoenomenologiam, ontologiam quan¬ 
dam “casus adversi”. Y. M. J. 'Con- 
gar, A. Dumas, A. Neher de “casus 
adversi” indole adspectuque regiosis 
agunt. R. Guilead tandem quid de 
“casu adverso” apud Heidegger phi¬ 
losophum, R. Scherer quid de critica 
lutmanismi, et T. Andreani quid de 
ultimi nostri humani cultus sensu co¬ 
gitandum, eruditissime agunt. 

Kampmann, Th. — Conocer para 
educar. Fundamentacion psicologi- 
ca de la- pedagogxa. Ed. Herder, 
Barcelona, 1970. Pag. 258. 

Th. Kampmann hanc sententiam 
defendit: pueros antequam instituen¬ 
di omnino eos penitusque esse cog¬ 
noscendos. Quod est operis hujus pro¬ 
positum. Ut id assequatur auctor in 
paidologiam seu cognitionem pueri et 
in paedagogiani seu pueri ductionem 
scientifica ratione incumbit, notitias 
maximi momenti institutoribus paren¬ 
tibusque tradit de aetate puerili dilu- 
cidasque affert jam inde a prima in¬ 
fantia explicationes de procilivitate 


puerorum in narrationes, fabulas my¬ 
thosque. Harum rerum universique 
mundi puerorum cognitionem per ne¬ 
cessariam existimat auctor esse ut 
pueri recte in societatem integrentur 
atque conformentur. Cujus integra¬ 
tionis processus in adultorum mun¬ 
dum magnopere in lingua per matrem 
puero tradenda nititur, praesertim 
cum pingua quasi unum vehiculum id- 
que praestantissimum videatur quo in 
puerum perveniant experientiae qui¬ 
bus majores Ttatu cumulantur. 

J. Laflace. — EI sa-ccrdote. Hacia 

una nucva numera de existir. Ed. 
Herder, Barcelona, 1970. Pag. 320. 
Ptas. 175. 

Viginti annis ultimis labentibus, 
auctor, qui quamplurimis secessibus 
spiritualibus conventibusque sacerdo¬ 
tum interfuit, jure autumat sacerdo¬ 
tium nostris temporibus in summo dis¬ 
crimine seu crisi versari; quod tamen 
discrimen idem est atque omnis ho¬ 
minis recentis, discrimen videlicet uni¬ 
versae ipsius Ecclesiae. Tam summi 
momenti quaestio minutis perfuncto- 
riisque rationibus minime persolvetur. 
Ouod sacerdos communi hominum 
veste aut talari induitur, quod paroe- 
cialem domum habitat aut aliam inter 
alios homines, quod in fabrica laborat 
aut tempus integrum sacro tribuit mi¬ 
nisterio his omnibus patet sacerdotem 
non nullas superavisse difficultates 
sed alias obviam ei novas esse ventu¬ 
ras, si prius et ipse et per se ipsum 
quaestionem summam hominis et cre¬ 
dentis nondum persolverit. J. Lapla- 
ce opus conscripsit ut sacerdos se ip¬ 
se tandem inveniat; quae quaestio seu 
difficultas ne sacerdotis quidem una 
esse videtur sed omnium fere homi¬ 
num, adeo ut omnium hunc librum 
legere magnopere intersit. 

Marianus Molina, C.M.F. 

Quo i st, M. — Cartas de amor. Her- 
der, Barcelona, 1970. Pag. 270. 
Ptas. 125. 

M. Quoist nimium omnibus est no- 
tus superioribus illis operibus quae 
“AMCXR: DIARIO DE DANIEL”, 
“DAR: DIARIO DE ANA MA¬ 
RIA” inscribuntur quaeque felicis¬ 
simum exitum bibliographicum toto 
orl>c terrarum apud juvenes juvenum- 
Ciue institutores habuerunt. PIoc ope- 
ic litteras quasdam amatorias adules¬ 
centibus largiri auctori visum est. 
Quibus quidem litteris —quae genui¬ 
na, non ficta, testimonia exstant— 
plane declaratur quo pacto duo juve¬ 
nes futuram vitam communem pro¬ 
videre atcpie aedificare contendant, 
quanta virtute studioque quotidianas 
aggrediantur difficultates easque su¬ 
perando in amorem mutuum mutuam- 
que reverentiam, plena officii sui 
conscientia, caeco tamen sui jam 
amore devicto, feliciter perveniant. In 
hoc opere juvenes invenient mundum 
meliorem quem suis somniis crebro 
expetunt, quo et desideria et certami¬ 
na et studia juvenilia vehementissime 
intendunt. 

Sciinitzlek, Th. — Los canones v 
los naevos prefacios de la inisa. 
Comentario y reflexiones. Ed. Iler- 
der, Barcelona, 1970. Pag. 307. 

P. Theodorus Schnitzler cpii in dis¬ 
ciplina liturgica nobilis exstat aucto¬ 
ritas atque ad eam instaurandam in 
Comissione Pontificia enixe adlabo- 
ravit, hoc volumine duo opera quae 
tempore currente in lucem ipse pro¬ 
didit. nunc quasi in unum redegit: 


primum videlicet opus in quo in Ca- 
nonem Missae Romanum incumbit, 
alterum vero ubi tribus vacat aliis 
Canonibus qui una cum novis Praefa¬ 
tionibus a Comissione Pontificia sanc¬ 
ti sunt. Admonitos velim lectores 
prof. Th. Schnitzler in iisdem Cano¬ 
nibus exarandis operam navavisse; 
nemo ergo alius eo praestantior ut 
compendium historicum Canonum per¬ 
ficeret cum fontibus e quibus tam 
venerandi textus emanaverunt et ut 
commentariis theologia atque spiritua- 
litate christiana imbutis eos quoque 
instrueret. 

Ra.iixer, K. — Siervos de Cristo. 

Ed. Ilerder, Barcelona, 1970. 
Pag 265. 

IIoc volumine non nullae colligun¬ 
tur disputationes ab eximio theologo 
conscriptae vel habitae ultimis annis 
labentihus. Quae tamen disputationes 
unitate quadam thematica congregan¬ 
tur : sacerdotii theologia atque spiri- 
tualitate. En quae attinguntur de sa¬ 
cerdotio argumenta: fides sacerdotis 
in mundo exstructurarum socialium 
quae saepissime spiritui Christiano ne¬ 
quaquam favent; caelibatus sacerdo¬ 
talis tamquam mira facultas vitam 
christianam plane absoluteque viven¬ 
di ; oboedientia sacerdotis, ejus sanc¬ 
titas. ejus frequens confessio sacra- 
mentalis aliaque id genus argumenta 
quae sacerdotium spectant. Harum 
meditationum theologia, pietate fide¬ 
que religiosa imbutarum lectionem 
pro certo habemus optimam frugem 
esse animis laturam. 

Marianus Molina, C.M.F. 

